Əlli qəpiklik çörəyə görə qocanı yarım saat danışdıranlar\nGənc rəssamlar üçün ustad dərsləri - Ödənişsiz\n12:03 04 Avqust 2021\nAzərbaycanlı şair Türkiyədəki yanğına şeir yazdı – Mətn\n11:12 04 Avqust 2021\nAtam öləndə mənə "iş" tapan müəllimim - Ayxan Ayvaz yazır\n10:47 04 Avqust 2021\nYazıçı həmkarını sərt tənqid etdi: “Fiaskodur!”\n10:03 04 Avqust 2021\nİspanca çıxan “Nəsimi poeziyası” kitabı təqdim olunub\n09:37 04 Avqust 2021\n09:01 04 Avqust 2021\nFalçı ona cavan öləcəyini söyləmişdi – Zərdüşt Şəfinin kədərli həyatı\n21:00 03 Avqust 2021\nMilli Qəhrəman haqqında sənədli film çəkilib\n19:00 03 Avqust 2021\nAnar Kərimov Yunus Əmrə İnstitutunun nümayəndə heyətini qəbul edib\n18:41 03 Avqust 2021\nİki dil bilmək uşaqların nitqinə ziyandırmı?\n18:21 03 Avqust 2021\nDünya bir pəncərədir - Rasim Nəbioğlu yazır\n17:42 03 Avqust 2021\nEyni səngərdə döyüşən ata-oğul, ərinin tabutuna girən qadın, əkiz qardaşların əkiz məzarı - 44 günlük müharibədən 44 qeyri-adi fakt\n17:01 03 Avqust 2021\nAktrisanın adına saxta profil açıldı\n16:34 03 Avqust 2021\nYeni sədr hər kəsi əməkdaşlığa çağırdı\n15:45 03 Avqust 2021\nRus qadını evinə qonaq çağırdı, ərini içirtdi... – Xəyanət haqqında hekayə\n15:01 03 Avqust 2021\nBakı Beynəlxalq Qısa Filmlər Festivalı keçiriləcək\n14:15 03 Avqust 2021\nNazirlik rəsmisi: “Kinostudiyaya ən müasir avadanlıqlar almışıq”\n13:30 03 Avqust 2021\nBir bax, başın üstə günəş doğulur – Ramiz Rövşən Şuşaya şeir oxudu - Video\n12:45 03 Avqust 2021\nAllaha inanmadı, 16 yaşlı qızla evləndi, oğlunun ölümündə özünü günahkar bildi - Xalq şairindən 10 maraqlı fakt\n12:01 03 Avqust 2021\n11:30 03 Avqust 2021\n16:19 10 Aprel 2020 1904 dəfə oxunub\n1904 dəfə oxunub\nMüharibə dövründən bəhs edən filmlərdə, yazılan romanlarda insanın çörəklə imtahanı daha qabarıq şəkildə göstərilir. “Şərikli çörək” filmində 10 yaşlı bir uşağın yeganə çörək payını məhəllə uşaqları ilə bölüşdüyü kadr inanmıram ki, kiminsə yadında çıxa. Uşaqların çörəyə necə həsrətlə baxa-baxa yeməsi, bitməsin deyə qırıq-qırıq qoparıb ağzına qoyması çörəyin necə müqəddəs nemət olmasını bir daha xatırladır insan övladına. Yoxluğun acısını dadmayan insanlar aclıq çəkən adamlar üçün çörəyin quzu əti dadı verdiyini əlbət ki çətin anlaya.\nYazıya çörəkdən başlamağım bilirəm ki, bir xeyli düşündürür sizi. Bu günlərdə sosial şəbəkənin daha bir “qəhrəmanı” peyda oldu. Yerli partiyalarımızdan birinin Bərdə filalının sədrinin ahıl insanlara çörək alıb paylaması gündəm mövzusuna çevirilib. Aldığı 3 çörək üçün yarım saat ahıl insanı ayaqda saxlayıb məruzə etməsi qeyri-etik görüntülər ortaya çıxarıb. İnsanların etiraz etdiyi məsələ şəxsin vəziyyətdən sui-istifadə edib özünü, partiya liderinin reklamını aparmasıdır. Yurdum insanı bu məsələyə ulularımızın “sağ əlin verdiyini, sol əl bilməməmlidir” fikrinə söykənərək qərar çıxartsa da, məsələnin kölgədə qalan tərəfi də var.\nBurda diqqətdən qaçan iki əsas məqam var. Adam özü qoruyucu maska və əlcəkdədir, amma yaşlı kişini maskasız əlcəksiz bir neçə insanın əhatəsində onun çıxışını dinləməyə məcbur edir. Siyasi partiyanın başbiləni dövlətin mövcud vəziyyətlə bağlı qəbul etdiyi qayda-qanunu pozur. Bir günlük çörək verdiyi adamın canını təhlükəyə atır.\nİkinci bir məqam yaşlı kişinin qürurunu incitməkdir. Əlində sellofan tutub çörəyin içinə qoyulmasını gözələyən addamın geniş məruzəni necə həvəssiz dinlədiyini hiss etməmək mümükün deyil. Mən insanların etdiyi yaxşılıqları reklam etməsinə qarşı deyiləm. Amma yaxşılığı təbliğ etmək fikri ilə yola çıxıb, yanlış mesajlar ötürməmək üçün belə məqamlarda atılan addımlara olduqca diqqət yetirilməlidir. “Sən mənə möhtacsan” mesajı ötürülməməlidir. Belə məqamlarda həyata keçirilən təşviqat kampaniyalarının strategiyası doğru qurulmadığı üçün ortaya nəciblik trayektoriyasını aşan hallar çıxır.\nBu gün inanmıram ki, Azərbaycanda 50 qəpiklik çörək almağa imkanı olmayan adamlar ola. İndi çörəkdən ucuz nə var ki, ölkədə? Karantində çörək almağa gedə bilməmək də müşükül məsələ deyil. Hər şeyin elektronlaşdığı bir dövrdə bütün marketlər onlayn xidmətlə çalışır. Bu gün ucqar dağ kəndində belə internet xidmətində yararlana bilir insanlar. Ən azından hamının mobil telefonu var. Və bütün rayonlarda böyük market şəbəkələrinin filialları var. Bizi yaxşılığı ilə əzməyə çalışan insanlara 50 qəpiklik çörək üçün əyilməmək öz əlimizdədir. Yardımlaşmaq isə həmişə gözəldir. Necə deyərlər “çörək verən özü çıxsın, verməyənin gözü çıxsın”\n“Buynuzdan yazanda kəndi işğal olunan şairlərdən utanırdım” - Musa Yaqubun son müsahibəsi\n17:15 07 May 2021\nHəsənağa Turabov yaralandı, işə polis qarışdı – İki qadının diri-diri hörüldüyü divar – İlisudan reportaj\n13:00 29 Mart 2021\n“Azərbaycanın Tarkanı”nı əsəbiləşdirən səbəb\n13:01 18 Mart 2021


Cəmiyyətə ən böyük xidmət evdə oturmaqdır » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n04 Aprel 2020, 14:30 186\nMartın 17-dən evdəyəm. İlk günlər adəti üzrə 7-8 kilometr gəzir və nəvəmi görməyə gedirdim. Karantin rejimi tətbiq olunandan həm gəzintidən, həm də nəvəmin görüşünə getməkdən imtina etmişəm. Gündə bir dəfə yaxınlıqda yerləşən marketə düşür və tez də evə qayıdıram. Küçəyə çıxanda maska taxır, əlcəkdən istifadə edirəm. Evə qayıdanda isə gigiyenik qaydalara uyğun olaraq əllərimi yuyur, spirtlə dezinfeksiya edirəm. Gündə bir neçə dəfə otağın havasını dəyişir, ailə üzvlərimlə birlikdə mənzildə bəzi əşyaları dezinfeksiya edirik.\nBu sözləri dənizçi-şair Faiq Balabəyli AZƏRTAC-ın müxbirinə deyib. O, "Evdə qal” kampaniyasına qoşularaq fəaliyyətini özü demişkən, "dörd divarın arasında” davam etdirir: "Mütaliəyə çox geniş vaxt ayırıram. Son günlər Pərviz Cəbrayılın "Məryəm surəsi”ni, İlham Qəhrəmanın Aşıq Alı ilə bağlı araşdırmasını və Sarı Aşıqla bağlı tədqiqatını, Aləm Kəngərlinin "Qatarda 18 əhvalat" hekayələr kitabını oxumuşam. Bundan başqa Vasif Süleymanın və Sehran Allahverdinin şerlərini, Aysel Əlizadə və İbrahim Rüstəmlinin publisist yazılarını mütaliə etmişəm. Özüm bir sıra yeni şeirlər yazmışam. İki il əvvəl bitirdiyim "Bakirə qayalar" romanı üzərində son yaradıcılıq işləri aparıram”.\nOnun fikrincə, koronavirus pandemiyası ilə mübarizədə ən doğru yol sosial izolyasiyadır. Bunu etməklə, hər kəs həm özünü, həm doğmalarını qoruyur, həm də cəmiyyətin sağlamlığı üçün çox böyük töhfə vermiş olur. Şair öz fikrini belə yekunlaşdırıb: "Məşhurlardan kiminsə sözüdür: "Ən çətin iş ən asan olanıdır, vaxtında sən bunu etmədin”. İndi bizdən tələb olunan çox sadə və asan bir işdir. Özündə vətəndaş məsuliyyəti hiss edən hər kəs bu sadə həqiqəti dərk edərək evdə oturmalı və bununla cəmiyyətə, onun sabahına xidmət etməlidir”.


Bakının neftxudaları – Aşurbəyovlar ailəsi « Tarix « SOCAR Plus - ENERJİ DOLU!\nBir müddət də keçdi. Sabunçu kəndi yaxınlığındakı neft quyuları sayəsində “Aşurbəyov və qardaşları” şirkəti Bakıda ən gəlirli müəssisələrdən birinə çevrildi. Sonralar Teymur bəyin oğullarının davam etdirdiyi ailə biznesinin uğur yolu belə başladı. Müvəffəqiyyətin rəhni onda idi ki, başqalarından fərqli olaraq Teymur bəy təzyiqlərə boyun əyməmiş, torpaqlarını icarəyə verməmiş və sərbəst şəkildə öz müəssisəsini inkişaf etdirmişdi. Nəticədə o, nüfuzlu neft sənayeçisi, eyni zamanda Bakı neft sənayeçiləri kodeksinin təşəbbüskarı olmuşdur. Bu, şəhərin iri neft sahibkarları arasında biznesin aparılması qaydaları, münaqişələrin həlli və xeyriyyəçiliyin hamı üçün vacib sayılması barədə əldə olunmuş şifahi razılaşma nəticəsində yaranmışdı. Teymur bəyin oğulları Əli bəy və Bala bəy atalarının işini davam etdirərək Bakı nefti uğrunda güclənən rəqabətlə əlaqədar tez-tez meydana çıxan münaqişələrin ən nüfuzlu arbitrləri olmuşlar.\nKiçik oğul Bala bəy Aşurbəyov 1904–1917-ci illərdə mesenat kimi ad çıxarmışdı, azərbaycanlı tələbələrin bir çoxu Sankt-Peterburq və Moskvanın ali məktəblərində onun vəsaiti hesabına təhsil alırdı. O özü gimnaziyanı və Tiflisdə iqtisadiyyat kurslarını bitirmişdi. Gələcək həyat yoldaşı – xalça, daş-qaş və əntiq əşya tacirinin qızı İsmət xanım Sultanova ilə də elə burada tanış olmuşdular. Əvvəl Tiflisdə, sonra isə Bakıda bir neçə gün toy çaldırmışdılar. Teymur bəy 1904-cü ildə toy hədiyyəsi olaraq inqilabdan əvvəlki Bakının memarlıq incilərindən sayılan üçmərtəbəli mülkünü onlara bağışlamışdı. Bu bina ovaxtkı Şəhər Dumasının, indi isə Bakı meriyası binasının müəllifi olan İosif Qoslavskinin sonuncu işi idi. Aşurbəyovların mülkü Praçeçnaya küçəsində, indiki Qoqol–28 ünvanında yerləşirdi. Binanın divarları naxışlarla bəzədilmişdi. Üçüncü mərtəbədə mahir rəssam fırçasından çıxmış “Oazis” adlı əlvan panno vardı. Divar naxışları bu mülk və onun yaradıcıları, ümumiyyətlə, XX əsrin əvvəllərində Bakıda memarlığın çiçəklənmə dövrü haqqında dolğun təsəvvür yaratsa da, təəssüf ki, bu günə kimi bərpa olunmamışdır. Qoqol küçəsindəki evin naxışları indi də öz parlaq rəng palitrası ilə göz oxşayır və o vaxtlar Aşurbəyovların evində hökm sürən bayram əhvali-ruhiyyəsindən xəbər verir.\nBirinci mərtəbədə “Aşurbəyov qardaşları və Ko” neft şirkətinin ofisi, həmçinin gürcü knyaginyası Dadianinin mənzili yerləşirdi. İkinci mərtəbədəki 11 otaq və böyük zalda Bala bəy ailəsi ilə, üçüncü mərtəbədə isə valideynləri və böyük qardaşı Əli bəy yaşayırdı. Aşurbəyov qardaşları uğurlu biznesmenə çevrilmişdilər, onların yaratdığı “Əli bəy və Bala bəy Aşurbəyov qardaşları” şirkəti isə Bakının ən inkişaf etmiş neft şirkətlərindən biri idi. Şirkətin mədənləri Sabunçu və Zabrat kəndləri yaxınlığında yerləşirdi. Uzun illər Aşurbəyov mədənlərinin müdiri işləmiş dağ mühəndisi Lann sonralar Estoniyanın mədənçıxarma sənayesi naziri olmuşdur.\nBala bəy və İsmət xanım evlərində heyrətamiz dərəcədə işıqlı bayram atmosferi yaratmışdılar və onların beş qızının və oğulları Rişad bəyin xoşbəxt uşaqlığı bu atmosferdə keçmişdi. Gəncliyində gözəl mənzərə rəssamı olan böyük qızları Saranın bədii zövqü də elə bu bayram və yaradıcılıq əhvali-ruhiyyəsi altında təşəkkül tapmışdı. Sara xanım sonralar tanınmış tarixçi, klassikaya çevrilmiş “Şirvanşahlar dövləti” kitabının və Bakının tarixinə dair bir sıra kitabların müəllifi olmuşdur.\n1899-cu ildən Teymur bəy və oğulları Persidski küçəsində Ağamalovun evində hər il təşkil edilən zərgərlik sərgisinin qonağı olurdular. Aşurbəyovlar əcnəbilərin Qafqaz silahlarına və zərgərlik məmulatlarına olan böyük marağını ilk sezənlərdən idilər. 1900-cü ildə keçirilən sərgi hətta Bakının zəngin neft maqnatlarını da heyrətə salmış, həris kolleksiyaçılara çevirmişdi. Həmin il Parisdə nümayişə çıxarılmağa iddia edən məmulatlar sərgilənmişdi. Ən yaxşıları Moskvaya, böyük knyaginya Yelizavetanın sədrlik etdiyi “kustar” komitəyə göndərilmişdi. Azərbaycan zərgərlərinin Parisdə qazandığı böyük uğur Bakının neft sənayeçiləri arasında “ləl-cavahirat bumu” yaratdı. Paris triumfu yeni düşkünlüyə, yeni dəbə – Qafqaz zərgərlərinin əl işlərinin alınmasına start verdi. Bakının mahir ustalarının düzəltdiyi məmulatlar daha yüksək qiymətləndirilirdi, sonra Gəncə, Nuxa (indiki Şəki) və Quba zərgərlərinin əl işləri gəlirdi. Tezliklə Bakı milyonçularının evlərində Qafqaz soyuq silahlarının və zərgərlik məmulatlarının möhtəşəm kolleksiyaları toplandı. Aşurbəyovlar öndə gedənlərdən idilər. Hələ 1900-cü ildə Teymur bəy zərgər və sənətkarlara sərgidə bəyəndiyi əl işlərini sifariş vermişdi.\nOnun nəvələri – Sara xanımla bacıları uşaqlıqdan Bakının ən zəngin evlərindən birində, valideynlərinin səyi nəticəsində muzeyə çevrilmiş bir evdə böyümüşdülər. Ailə hər il yay aylarını Avropada keçirirdi. Sara xanımın ən parlaq uşaqlıq xatirələri 1913-cü ilə aiddir: “Atam bayram düzəltmişdi, müsəlmanlar üçün, demək olar, kafir bayramı sayılan Yeni il bayramı – yolka bayramı düzəltmişdi. O dövrün bütün məşhur milyonçularının – Tağıyevin, Əsədullayevin, Şibayevin, Səlimovun uşaqları bizə qonaq gəlmişdilər. Sonralar yazıçı olmuş və Avropada M.Əsədbəy adı ilə tanınan Lyova Nissenbaum da onların arasında idi”.\nAşurbəyovların evi təkcə memarlıq incisi deyil, həm də şəhərin mədəni həyatının bir parçası idi. Zadəganlar, yaradıcı elita Aşurbəyovların evinə dəvətli ziyafətlərə toplaşırdılar. Şərqin və Avropanın valehedici sənət əsərləri ilə süslənmiş zallar qonaqları heyran edirdi. Bala bəylə həyat yoldaşını xeyriyyəçilik, mesenatlıq və incəsənətə hamilik sahəsində elita üçün örnək göstərirdilər.\nİsmət xanımın və Bala bəyin gözəlliyin və möhtəşəm əsərlərin duyulması üçün yaratdıqları xoş atmosfer şəhər zadəganlarını Praçeçnaya küçəsindəki evə çəkirdi; məsələn, Aşurbəyovlar yerli sənətkarlara imperator Nikolaya hədiyyə edilmiş 8 funtluq gümüş qabın surətini sifariş vermişdilər. Qab fil sümüyü üzərində qızıl və müxtəlifrəngli minalarla işlənmişdi. Sənətkarlar işin öhdəsindən məharətlə gəlmişdilər. 1900-cü il sərgisində nümayiş olunmuş bu sənət əsəri Parisdə əməlli-başlı gurultu qoparmışdı. Şamilin dağ mühəndisi F.Vəzirovun kolleksiyasında olan qılıncı və gümüş çərçivəli, üstündə ad yazılmış tapançalar kimi və əlbəttə ki, Bakı zərgərlərinin əl işi olan, zümrüd, almaz və yaqutla süslənmiş nəfis diademalar (çutqabağı). 1900-cü ildə dəyəri 2500 rubl olan bu diademalardan bəzisinin qiyməti Parisdəki zəfərdən sonra 25–30 minə qalxmışdı. Əvvəllər yerli varlılar tərəfindən layiqincə dəyər verilməyən Bakı zərgərlik sənəti Parisdəki uğuru sayəsində həmin illər çiçəklənmə dövrünü yaşayırdı. Təəssüf ki, bu dövr çox qısa oldu.\nAtaları təki qardaşlar da təkcə uğurlu biznesmen deyil, mesenat kimi də hörmət qazanmışdılar. Onlar Bakının ictimai həyatının, bütün əhəmiyyətli xeyriyyəçilik aksiyalarının fəal iştirakçıları idilər. 1908-ci ildə Buxara əmirinin təşəbbüsü ilə Sankt-Peterburqda məscid tikilməsi üçün vəsait toplananda Bakı neft maqnatlarının bu savab işə töhfəsinin əhəmiyyətli hissəsi Aşurbəyov qardaşlarının payına düşmüşdü. 1910-cu ildə Bala bəy əlavə olaraq Peterburq məscidinin böyük namaz zalı üçün təmtəraqlı çilçıraq hədiyyə etmişdi.\n1920-ci ildən Azərbaycanda – SSRİ-nin müttəfiq respublikalarından birində – ilk növbədə neft emalı zavodlarının milliləşdirilməsinə başlanılır, tezliklə bütün neft sənayesi dövlətin mülkiyyətinə çevrilir. Əksər neftxudalar artıq çoxdan xaricdə idilər. Aşurbəyovlar doğma Bakıdan ayrılmaq istəmirlər, amma onları, demək olar, ölkədən sıxışdırıb çıxarırlar. Əli bəyi həbs edirlər, yalnız İsmət xanımın uzaq qohumu olan N.Nərimanovun sayəsində onu azadlığa buraxırlar. Tezliklə N.Nərimanov Bala bəyə ailəsi ilə birlikdə Türkiyəyə köçməyə kömək edir. Ailə beş il İstanbulda yaşayır, yeni iqtisadi siyasət dövründə sakitlik yaranan kimi yenidən Bakıya qayıdır. Qoqol küçəsindəki mülkdə artıq çoxdan yeni sakinlər məskunlaşmışdı və Aşurbəyovlar qohumlarının Şah döngəsindəki kiçik mənzilində yaşamağa məcbur olurlar. Onlar elə bilirdilər ki, unudulublar, amma 1935-ci ildə Bala bəyi həbs edirlər. O, neft sənayeçisi, köhnə Bakının neftxudası olmaqda ittiham edilir və Qazaxıstan şəhərlərinin birində həbsxanaya salınır. Uzun illər sonra həbsxana həkiminin dediyinə görə, kameraya fitnəkar yerləşdirirlər və o, Stalini söyməyə başlayır. Hamı susur, Bala bəy isə özünü saxlaya bilməyib “Stalin diktatordur!” deyir. Bu sözlər kifayət edir ki, 1937-ci ildə onu güllələsinlər. Üç il sonra – 1940-cı ildə böyük qardaşı ürəktutmadan vəfat edir. Ailəni aclıqdan Sara xilas edir. O, bir neçə Avropa dili bilirdi və tərcüməçi kimi işə düzəlir. Saranın sayəsində ailə ayaq üstə durur, bacıları təhsil alırlar, qardaşı Rişad tibb institutunu bitirir. II Dünya müharibəsi zamanı o, hərbi-səhra hospitalında həkim işləyir və 1944-cü ildə Budapeştin alman faşistlərindən azad edilməsi zamanı həlak olur. Bacıları onun ölümünü uzun illər analarından gizlədirlər. İsmət xanım 1954-cü ildə, toyunun 50-ci ildönümü günündə vəfat edir.\nOnun böyük qızı Saranı elmdə parlaq gələcək gözləyirdi. Artıq məşhur tarixçi olan Sara xanım yaşlı vaxtlarında yazırdı: “Mən 120 məqalə və dörd kitabın müəllifiyəm. “Şirvanşahlar dövləti” kitabına görə üç mükafat almışam – “əməkdar elm xadimi” adı, SSRİ Dövlət mükafatı və “Şöhrət” ordeni. Mənim kitablarımda rəhbərlərə və marksizm-leninizm klassiklərinə istinadlar yoxdur. Mənim kitablarımı açın, orada Lenindən, Stalindən, Bağırovdan, Xruşşovdan, Brejnevdən, Qorbaçovdan sitatlar görməzsiniz. Onların tarixi mənim ürəyimi parçalayıb, məni doğmalarıma həsrət qoyub, bizim gözəl evimizi dağıdıb. Mənim devizim – hakimiyyətlə heç bir kompromisə getməməkdir. Atam Bala bəy də belə idi. O, tarixdə neft sənayeçisi kimi qalıb, onun öhdəsindən nə Nobel qardaşları gələ bilib, nə Bağırov, nə də Stalin”.


Bakıda uşaq bağçası və restoranlardan oğurluq edən keçmiş məhkum yaxalandı\nHadisə 15 May 2020 16:56 (UTC+04:00)\nBakıda uşaq bağçası, restoran və "Play Station" salonlarından oğurluq edən şəxs saxlanılıb.\nBakı şəhər Baş Polis İdarəsindən Trend-ə verilən məlumata görə, Nəsimi rayonu A.Məhərrəmov küçəsində yerləşən uşaq bağçalarından birindən oğurluq edilib. Belə ki, naməlum şəxs pəncərədən içəri daxil olaraq oradan kompüter avadanlıqları və müşahidə kamerasının yaddaş blokunu oğurlayıb.\nNəsimi Rayon Polis İdarəsinin 19-cu Polis Şöbəsinin əməkdaşları tərəfindən həyata keçirilən əməliyyat-axtarış tədbiri nəticəsində qeyd edilən hadisəni törətməkdə şübhəli bilinən Ağdaş rayon sakini, əvvəllər dəfələrlə məhkum olunmuş Habil Seyidov saxlanılıb. Ətrafında aparılan əlavə əməliyyat tədbirləri zamanı onun Nəsimi rayonu A.Məhərrəmov küçəsində yerləşən “Rus Dili Mərkəzi”ndən, həmçinin 3 kafe və 1 “Play Station” salonundan ümumilikdə 4 televizor, oyun aparatları və sair qiymətli əşyalar oğurladığı məlum olub. Habil Seyidov zərərçəkən obyekt sahiblərinə ümumilikdə 10 min manata yaxın maddi ziyan vurub.


Rusiyada yoxsulların sayı 22 milyona çatdı - Azadliq Xeber\nRusiyada yoxsulların sayı 22 milyona çatdı\n14.07.2015 / 21:02 xeber –\nRusiyada 22 milyon nəfər yoxsulluq içində yaşayır. APA-nın Moskva müxbirinin verdiyi məlumata görə, bu barədə Rusiya baş nazirinin müavini Olqа Qolodets bildirib. Onun sözlərinə görə, yoxsulluq içində yaşayan əhalinin sayı 22 milyon nəfərə çatıb: "Bu rəqəm kritik səviyyədir".\nRusiya Federal Statistika Xidmətinin hesabatında ölkədə yoxsulluq həddində yaşayan əhalinin sayı keçən illə müqayisədə 3,1 milyon nəfər artaraq 21,9 milyon nəfərə yüksəlib. Yoxsul əhalinin sayının artmasında inflyasiya rəqəmlərinin artması və gəlirlərin azalması da rol oynayıb.\nQeyd edək ki, Rusiyanın keçmiş maliyyə naziri Aleksey Kudrin ölkədə ikinci bir iqtisadi böhran dalğasının gözlənilmədiyini, ölkə iqtisadiyyatının 2016-cın ilik birinci yarısından etibarən böyüməyə başlayacağını söyləyib. А.Kudrinin sözlərinə görə, neftin qiyməti yenidən 40 dollar səviyyəsinə ensə, o zaman çətinliklər yaşana bilər. Sabiq nazir Rusiya ilə Qərb ölkələri arasında təzyiqin yenidən yüksəlməsinin ölkə iqtisadiyyatı üzərində mənfi təsir yaradacağı xəbərdarlığını da edib.


Bakıda velosipedçilər və veloturistlər üçün infrastruktur yarana bilər | Futbolxeber.az\nBakıda velosipedçilər və veloturistlər üçün infrastruktur yarana bilər\nHotellər və Restoranlar Assosiasiyasının, həvəskarlardan ibarət "CycleMania" velosiped klubunun və "Baku Guide" jurnalının birgə təşkilatçılığı, Azərbaycan Velosiped İdmanı Federasiyasının texniki dəstəyi ilə “Özünü və ətrafı iki təkərlə kəşf et” adlı veloyürüş keçirilib. Futbolxeber.az-ın məlumatına görə, 35 velosipedçidən ibarət qrup yürüşə Dövlət Bayrağı Meydanından start götürməklə başlayıblar. Velosipedçilər “İntourist” hotelində qısa müddətli dayanacaq edərək, Azneft meydanından "İstiqlaliyyət" küçəsinə çıxıblar və Qoşa Qala Qapısından İcərişəhərə daxil olublar.\nEkskursiya bələdçisinin müşayiəti ilə velosipedçilər Qız Qalasında, Şirvanşahlar Sarayında və Karvansarada olublar. Veloyürüşün finiş nöqtəsi olan “Boulevard” hoteldə isə velosipedçilər və təşkilatçılar tədbirin əsas məqsəd və vəzifələrini açıqlayıblar. Şəhər küçələrində velosipedçilər üçün müvafiq infrastrukturun olmaması, hotellərin, restoranların, turizm obyektlərinin qarşısında velosiped dayanacaqlarının yaradılması əsas müzakirə edilən məsələlərdən olub.\nHotellər və Restoranlar Assosiasiyası tərəfindən təklif edilib ki, yerli və xarici turistlər üçün bir neçə marşrut hazırlansın. Şəhərin tarixi-memarlıq və digər turizm məkanlarını velosipedlə gəzmək istəyən turistlər üçün velosipedlərin alınması istiqamətində hotellər qarşısında stimullaşdırıcı təkliflər hazırlanması da müzakirə edilən məsələlər arasında olub.\nHəmçinin təklif edilib ki, Bakı şəhərinin Səbail rayonunun rəhbərliyinə rayon ərazisində pilot layihə olaraq velosipedçilər üçün infrastruktur yarandılması ilə bağlı müraciət ünvanlansın. Çünki məhz bu rayon ərazisində xarici qonaqlar və yerli turistlər arasında populyar olan əksər turizm obyektləri yerləşir.\nAzərbaycan Velosiped İdmanı Federasiyasının nümayəndələrinin çıxışı zamanı bildirilib ki, federasiya velosipedçilər tərəfindən irəli sürülən təşəbbüsləri dəstəkləyir və bu cür tədbirlərin artması ölkədə velosiped mədəniyyətinin formalaşmasında əhəmiyyətli rola malikdir. Tədbirin sonunda veloyürüşün iştirakçılarına diplomlar təqdim edilib.


Dünyanın ən gözəl və üstün Qarabağ atları - Report.az\nDünyanın ən gözəl və üstün Qarabağ atları 15 İyul, 2019 17:55\n"Dünyada 265 cins at var ki, onun da 2-si Azərbaycandadır. Bunlardan biri Qarabağ atı, digəri isə Dilboz atıdır. Qarabağ atları isə bütün cinslərin hamısından üstündür".\nBunu Kənd Təsərrüfatı Nazirliyinin jurnalistlər üçün təşkil etdiyi press-turda "Qarabağ Atçılıq Zavodu" MMC-nin direktoru Maarif Hüseynov deyib.\nAğcabədidə məskunlaşmış Qarabağ atları\n1983-cü ildən hələ Ağdam rayonunun Eyvazxanlı kəndindəki atçılıq zavodunda direktor işləyən M.Hüseynov deyir ki, özünü tanıyandan atlara bağlıdır. Ancaq axırıncı dəfə Qarabağ atına 3 il öncə mindiyini də etiraf edib. O zamanlar ata minib sahələri gəzərdi və ya atı çapıb nə qədər məsafəni qət edə bildiyini yoxlayardı. İndi isə yaş da o yaş deyil. Hazırda atlarla bağlı savad və biliklərini ancaq onların bəslənilməsi və artırılmasına yönəldir.\nDeyir ki, hazırda Ağcabədi rayonunda yerləşən müəssisə də vaxtilə Ağdam rayonunun Eyvazxanlı kəndindəki atçılıq zavodunun əsasında yaradılıb. Sonradan bu kəndin düşmən işğalına məruz qalması ilə kəndin sakinləri və atçılıq zavodunun əməkdaşları ilə bərabər Qarabağ atları da didərgin və məcburi köçkün həyatı sürməyə başlayıblar və sonda Ağcabədidə məskunlaşıblar.\nM.Hüseynov deyir ki, hələ o vaxt ermənilər çalışırdılar ki, Qarabağ atını özününküləşdirsinlər. Ermənilər silahlı şəkildə bir neçə dəfə gəlib Qarabağ atlarını aparmaq istəyirdilər: “Ancaq kollektiv atları Ağdam rayonunun Üçoğlan kəndindəki quşçuluq fermasında gizlədib və ermənilər tapa bilməyiblər. Beləliklə, Qarabağ atını ermənilərə verməmişəm”.\nQarqar, Mersedes, Şan və Spiçka…\nAçığını deyim ki, mən də Qarabağ atları haqqında çox eşitmişdim. Ancaq onların bir rəngdə, yəni təkcə qızılı kürən rəngində olduğunu bilmirdim. M.Hüseynov ilə söhbətimiz zamanı öyrəndim ki, Qarabağ atları qızılı kürən rəngdə olur ki, bu da insanların çox xoşuna gəlir.\nOnun üstün xüsusiyyətlərindən jurnalistlərə geniş, ətraflı və həvəslə danışan direktor deyir ki, bu atların alnında qaşqası var, sahibi ilə yaxşı dostluq etmək qabiliyyəti mövcuddur.\n“Onların gözəl yoldaşlıq etmək qabiliyyəti var. Sahibini heç vaxt darda qoymaz. Dağlıq yerdə çox yaxşı gəzir. Müharibə şəraitində silah-sürsatı, çörəyi istədiyin yerə aparmaq qabiliyyəti var. Xəstəliklərə olduqca dözümlüdür. Onun əsas üstünlükləri budur”, - M.Hüseynov bildirib.\nKompleks barəsində danışan direktor deyir ki, hazırda burada 245 baş Qarabağ cinsindən olan at saxlanılır. Bunun 6 başı törədicisi ayğır, 60 başı ana madyan damazlıq, 61 başı bu il alınmış bala, qalanları az və orta yaşlı dişi və erkək atlardır.\nOnun sözlərinə görə, kompleksdə atlar yüksək səviyyədə saxlanılır. Buna da son illər ərzində nail olunub: "Həqiqətən də, onlar üçün burada olduqca yüksək səviyyəli şərait yaradılıb. Atların müalicə mərkəzi də var. Bildiyimiz xəstəxanadır, sadəcə, atlar üçün. Yalnız Qarabağ atları üçün… Hətta atların çimməsi üçün isti suyu olan müasir hamam da möcuddur. Qidalanmalarında da heç bir çətinlik yoxdur. Bunu kompleksdə gəzdiyimiz və yaradılan şəraitlə tanışlıq zamanı özümüz də əyani şahidi olduq. Görünür elə bu səbəbdəndir ki, bu atlar arasında heç vaxt xəstəlik olmayıb".\nBizə isə yalnız bu kompleksdəki təmizliyə və səliqəyə heyran olub, “Qarqar”, “Mersedes”, “Sevimli”, “Şan” və hətta adı “Spiçka” olan atları tumarlayıb, onlarla dostlaşmaq qalırdı...\nAlman, fransız və ingilisin də Qarabağ atına gözü düşüb\nM.Hüseynov deyir ki, ən ucuzunun qiyməti 2 000 manat, ən bahalısının isə 10 min manat arasında dəyişən heyvanların Avropanın inkişaf etmiş ölkələrinə ixrac edilməsi nəzərdə tutulub.\nOnun sözlərinə görə, Sovetlər İttifaqı dövründə bu atlar Rusiyanın paytaxtı Moskvaya göndərilirdi, oradan isə xarici ölkələrə satılırdı: “Hazırda Azərbaycandan dünya bazarına at çıxarılmır, amma Almaniya, Fransa, Böyük Britaniya kimi ölkələrə ixrac nəzərdə tutulub. İldə, təxminən, 25 baş at satıla bilər.\nM.Hüseynov deyir ki, burada ildə 50 baş artım olur. Atlar təbii yolla artırılır: “Almaniya, Fransa, Böyük Britaniya bizim Qarabağ atlarını almaqda maraqlıdır. Ancaq ərəblər bu atları hələ almaq barədə düşünmürlər”.\nBəzi ölkələrdə atlar qidada istifadə edildiyini bilirik. Bu atların hər hansı ölkələr tərəfindən əmtəəlik olaraq alındığını da soruşduq. Maarif müəllim dedi ki, bu atlar əmtəəlik deyil və hamısı damazlıq məqsədi ilə böyüdülür: “Yaxşı eksteryerə malik atlar, yəni bədənində və gözəlliyində qüsuru olmayan atlar seçilir və damazlıq kimi saxlanılır. Ayağında, bədənində və başqa orqanlarında qüsur olan atlar isə sürüdən əmtəliyə keçirilir. Yəni fermer təsərrüfatlarına iş atı kimi satılır.\nBu kompleksdə olan atların yaşlarına gəldikdə, M.Hüseynov bildirib ki, ən qoca atın 30 yaşı var: “Ən cavanları isə 2019-cu ildə doğulanlardır. Ümumiyyətlə, Qarabağ atları 30 ildən bir az çox ömür sürürlər”.\nBunu deyəndən sonra ağlımdan, sadəcə, bir fikir keçdi. 1993-cü ildə doğulan və Ağdamın işğalı ilə məcburi olaraq müxtəlif rayonlarda, sonradan isə Ağcabədidə Atçılıq Kompleksində məskunlaşan Qarabağ atının bu gün artıq 26 yaşı var. Onların neçəsi də məcburi köçkün kimi Qarabağ həsrəti ilə ömür sürüb, vaxtı çatanda həyatına son qoyublar. Vaxt azdır, atların ömürləri də azdır. Qarabağ isə hələ də düşmən tapdağındadır…\nSalatın Əsgərova və Elçin Quliyevin at sevgisi\nPress-tur zamanı jurnalistlərlə söhbət edən M.Hüseynov bir əhvalatı da xatırladı. Dedi ki, mərhum jurnalist Salatın Əsgərova da atları çox sevirdi. Xatırladı ki, Sovetlər İttifaqının vaxtında Salatın xanım Ağdam Atçılıq Zavoduna tez-tez gələrdi. Hər dəfə o gələndə atlar onun tərəfə oynaya-oynaya qaçardılar. Çünki görürdülər ki, mərhum jurnalist atları sevir, onları sığallayır, tumarlayır.\nİndi də Dövlət Sərhəd Xidmətinin komandanı Elçin Quliyev bu kompleksə tez-tez gəlir. E.Quliyev həm Azərbaycan Atçılıq Federasiyasının prezidentidir. M.Hüseynov deyir ki, general bütün varlığı ilə Qarabağ Atçılıq Komleksi üçün zəhmət çəkir: “Bu il neçə ədəd gözəl eksteryerə malik at göndərib bizim üçün. 1000- 1500 metr məsafəni 1 dəqiqədən bir az artıq vaxta qət edən atları göndərib ki, Qarabağ atlarının nəslini artırmaq üçün bu atlardan istifadə edilsin. Qarabağ atı yüksək səviyyədə xaricdə təmsil olunsun”.\nHətta M.Hüseynov deyir ki, Daxili İşlər Nazirliyi və Dövlət Sərhəd Xidməti üçün atları da Qarabağ Atçılıq Kompleksindən verilib: “Azərbaycanda və dünyanın harasında və hansı ölkəsində olursa-olsun, ora Qarabağ atını Ağdamın Atçılıq Zavodu verib. Çünki Qarabağ atı yeganə bir zavodda yetişdirilib”.\nBağa baxarsan, bağ olar…\nAtlardan ayrılmaq bizim üçün çətin olsa da, media-turumuza davam etməliydik. Kənd Təsərrüfatı Nazirliyinin təşkil etdiyi press-tur zamanı jurnalistlər Tərtər rayonunun Xoruzlu kəndində salınmış intensiv bağçılıq təsərrüfatına da baxış keçirdi.\nJurnalistləri intensiv bağçılıq təsərrüfatı ilə tanış edən təsərrüfatın rəhbəri Elçin Maqsudov ilk əvvəl jurnalistləri burada yetişdirilən meyvələrdən dadmağa təklif etdi. Şəhərdən gələn jurnalistlərdə bağda yetişdirilən meyvələri elə ağacdan dərib dadına baxa-baxa suallarını yağdırdılar.\n"İntensiv bağçılıq minimum ərazidən maksimum məhsul götürməkdir: “Burada dünya təcrübəsindən istifadə edilir. İntensiv bağçılıq təsərrüfatının ümumi sahəsi 130 hektardır. Bunun 70 hektarı yalnız bu il salınıb. Burada armud, şaftalı, nektarin, gavalı, gilas, badam bağları salınıb. Bu intensiv bağçılıq təsərrüfatında “Quarra” sortu olan badam, “Vanderfull” sortu olan nar əkilib”, - E.Maqsudov sözünə başladı.\nBağçılıq təsərrüfatının rəhbəri onu da dedi ki, intensiv bağçılıq təsərrüfatında aqronomlar İspaniya və Türkiyədən dəvət edilib: “Məhsullar hələlik birinci ildir ki ancaq yerli bazarda satışı həyata keçirilib. Ancaq yaxın gələcəkdə və ya növbəti ildə xarici bazara da çıxarılması nəzərdə tutulub. Əsas potensial bazar isə Rusiya bazarı olacaq. İntensiv bağçılıq təsərrüfatına Azərbaycan Qida Təhlükəsizliyi və yerli Dövlət Aqrar İnkişaf Mərkəzi nəzarət edir. Meyvələrin becərilməsində istifadə edilən dərmanlar ancaq dövlət qurumlarının məsləhəti ilə alınmış dərmanlardır və hər biri sertifikata malikdir. Digər dərmanlardan istifadə edilmir”.\nDirektorun sözlərinə görə, layihənin ümumi dəyəri 5,3 mln. manat təşkil edir: “Sahibkarlığın İnkişafı Fondunun dəstəyi ilə 1,6 mln. manat dövlətin güzəştli kreditlərindən yararlanmışıq. Bu vəsaitin də böyük hissəsi texnikaların, traktorların və dərmansəpən aparatların alınmasına sərf edilib”.\nSonda Elçin bəy etiraf etdi ki, onların satdığı məhsulların qiymətləri həm alıcılar, həm də təsərrüfat üçün münasib olur. Bu bağçılıq təsərrüfatında isə elə Xoruzlu kəndindən olan sakinlər işləyirlər. Bəzən də bir ailədən 2-3 nəfər burada çalışır. Kənd yeri üçün elə kəndindən ayrılmadan çox yaxşı maaş alırlar.\nAtalar düz deyib ki, bağa baxarsan bağ olar, baxmarsansa… Məhz bu təsərrüfatı gəzdikdən sonra bizim bazardan baha qiymətə aldığımızı düşündüyümüz meyvələrin hansı və nə qədər insanın əziyyətləri ilə başa gəldiyini anlamaq olur. Fermerin əziyyətini duymaq mümkündür.


Əzizə Cəfərzadə, Xalq yazıçısı\nMilli Məclisin Mədəniyyət komitəsinin dəstəyi ilə Xalq yazıçısı Əzizə Cəfərzadənin 100 illik yubileyinə həsr olunmuş konfrans keçirilib.\nKulis.az xəbər verir ki, tədbirin aparıcısı, Mili Məclisin Mədəniyyət komitəsinin eksperti Əkbər Qoşalı konfransın əhəmiyyətindən danışıb. Bildirib ki, tədbir Milli Məclisin Mədəniyyət komitəsinin təşəbbüsü, “Regional Hüquqi və İqtisadi Maarifləndirmə” İB-in, “NƏFƏS” İB-in dəstəyi, Azərbaycan Dövlət Pedaqoji Universitetinin Quba filialının texniki dəstəyi ilə keçirilir.\nO, onlayn konfransda türk ölkə və topluluqlarından olan yazarların, aydınların da iştirak etdiyini vurğulayaraq, Xalq yazıçısının yaradıcılığında, ictimai fəaliyyətində dünya azərbaycanlıları ilə yanaşı, türk dünyasının da özəl yeri olduğunu bildirib.\nƏzizə Cəfərzadənin varisi Turan İbrahimov videogörüntü vasitəsilə Xalq yazıçısının evindəki əşyalarını, kitabxanasını, onun yaradıcılığına dair yeni nəşrləri nümayiş etdirib, ürək sözlərini bölüşüb. T.İbrahimov təşkilatçılara, çıxışlara, bütün iştirakçılara ailə adından təşəkkürlərini çatdırıb.


II Azərbaycan Elm Festivalı ilə bağlı yekun sənəd qəbul olunacaq AÇIQLAMA | Sia.az\nII Azərbaycan Elm Festivalı ilə bağlı yekun sənəd qəbul olunacaq AÇIQLAMA Cəmiyyət - 02.11.2016 13:30 - Oxunma sayı: 2095\n“İkinci Azərbaycan Elm Festivalın birinci festivaldan fərqli cəhətləri az deyil. Belə ki, bundan əvvəlki festival yalnız Bakı şəhərində keçirilmişdisə, budəfəki festival Naxçıvan, Şəki, Gəncə və Sumqayıtda da keçirilir”. Bunu SİA-ya açıqlamasında Azərbaycan Milli Elmlər Akademiyasının Molekulyar Biologiya və Biotexnologiyalar İnstitutunun gənc alimlər və mütəxxəsilər şurasının sədri Ulduzə Qurbanova deyib.\nFestivalla bağlı tədbirlərin ötən gün Naxçıvanda keçirildiyini deyən şura sədri bildirib ki, artıq Sumqayıtda keçirilən tədbirlərə bugündən etibarən start verilib: “Festival noyabrın 4-də Şəkidə davam edəcək, noyabrın 5-də isə Gəncədə yekunlaşacaq. Festival gənclərin elmlə cəlb olunması baxımından böyük əhəmiyyətə malikdir. Bundan əlavə, ictimaiyyət festival vasitəsilə alimlərimizin əldə etdikləri son nailiyyətlər haqqında məlumatlar əldə edir, onlarla yaxından tanış olmaq imkanı qazanırlar Festivalda məktəb şagirdərinin elmə cəlb olunması məsələsinə xüsusi önəm verilir. Tədbir çərçivəsində məktəblərdə təşkil olunan mühazirələr məhz bu ama xidmət edir. Ümumilikdə götürsək, bu cür festivallar Azərbaycan elminin pupulyarlaşdırılmasına xidmət edir”.\nÖtən festivala 15 min insanın cəlb olunduğunu qeyd edən U. Qurbanova söyləyib ki, budəfəki festivala 50 min insanın cəlb olunması proqnozlaşdırılır: “Festivalda hər yaş təbəqəsindən, hətta elmdən uzaq olan insanların iştirakı müsbət qiymətləndirilir. Tədbirlərdə ABŞ-dan gələn qonaqlar iştirak edir. Belə ki, Amerikadan ölkəmizə gələn xüsusi rok-qrupu festivalın açılış mərasimində Bakıdaçıxış etdi və hazırda onlar çıxışlarını bölgələrdə keçirilən tədbirlərdə davam etdirirlər”.\nŞura sədri əlavə edib ki, sonda festivalla bağlı yekun sənədin qəbul olunması da nəzərdə tutulub: “Tədbirə Gəncədə yekun vurulduğu üçün festivalla bağlı yekun sənəd məhz orada qəbul olunacaq”.


Video chat Flirt keçirir sürətli tanışlıq Pekində ilə -cu il. il iş təşkil etdik -dən çox gecələri tanışlıq, onların görüşdük minlərlə insan və əmələ gəlmişdir yüz cüt. Bu gün klub tanışlıq Video chat Flirt ən böyük Nyu-Yorkda. Ayda aparırıq təxminən gecələri sürətli görüşlərin, verməklə, insanlara müxtəlif yaş seçim rahat tarix və yer keçirilməsi pm tanışlıq Pekində.\nQısaca deyim ki, sizi gözləyir partiyalar flört etme. Bütün tez görüşlər keçirilir, restoranlarda, klublarda, barlarda, ən rahat etmək üçün bu cür tədbirləri. Bu yerləri ilə yumşaq işıqlandırma, komfortlu kreslolar, divan, eləcə də keyfiyyətli musiqi texnikasına və yaxşı xidmət göstərilməlidir.\nSürətli tanışlıq aparırlar yalnız peşəkarlar, öz sahəsində ən yaxşı aparıcı və musiqiçilər. Əvvəlində partiya sürətli tanışlıq aparıcı danışır keçiriləcək ekspress görüşlər. Sonra başlayır dəyişmək və hər dəqiqə ərzində flirt partiya varsa, yeni bir tanışlıq.\nZamanı musiqi fasilədən sizi gözləyir yüngül furşet\nSiz həmçinin dəvət qız yavaş rəqs, qəhvə. Azn gənclər express oynaya bilər, və o, indi çox məşhur board oyun, iştirak rəqs ustası sinif. Bizim sürətli tanışlıq partiyalar, biz müxtəlif müsabiqələr keçiririk üçün deyil, yaratmaq heç bir gərginlik, bizim iştirakçılarına. Sonra express dating (onlar isə davam saat) olar qalmaq klubunda pulsuz və davam etdirilməsi ilə tanış ən sizə qız və ya kişi.\nPartiya flört etme keçirilir Pekində üçün müxtəlif yaş kimi -dən yay, həm də hər kəs üçün kimə görə. Təcrübə göstərir ki, müasir avropa texnologiya»adlı sürətli tanışlıq»(express tanışlıq) yalnız Pekində, həm də populyarlıq əldə edir, gündən-günə. Əlbəttə ki, təcili görüşlər var bir neçə müsbət təşkil edir. Bundan başqa, real tanışlıq siz yalnız yaxşı vaxt sərf edirlər. Rəqs edir, bu gün də ziyarət gece kifayət qədər çətindir. Amma partiya və tanışlıq imkan verir ki, bütün bu almaq.\nKim gəlir sürətli bye\nƏsas məqsəd qonaqlar partiyalar sürətli tanışlıq bu, əlbəttə ki, tanış bir qız və ya kişi üçün ciddi münasibətlər. Bundan başqa, qonaqlar şəbəkə istəyirəm, rəqs və sadəcə əyləncə gecəsi\n← Chat və Video Chat Ailə və Dostları İlə, Əksinə Flow\nOnline chat tanışlıq →


Yelena Jabko: Məqsədimiz Azərbaycanın Prezident Kitabxanasının işi ilə əyani tanış olmaqdır\nAzərTAc xəbər verir ki, bu sözləri Azərbaycan Respublikası Prezidentinin İşlər İdarəsinin Prezident Kitabxanasının 10 illiyinə həsr olunmuş Beynəlxalq konfransda Sankt-Peterburqdakı Boris Yeltsin adına Prezident Kitabxanasının informasiya resursları üzrə direktoru Yelena Jabko demişdir. Qonaq Prezident Kitabxanasının yaradılmasının 10 illiyinə həsr olunmuş tədbirə dəvət edildiyinə görə Azərbaycan Respublikası Prezidentinin İşlər İdarəsinin Prezident Kitabxanasının direktoruna, Prezidentin İşlər müdirinə minnətdarlığını bildirmişdir.\nQeyd etmişdir ki, postsovet ölkələrinin çox az sayda kitabxanalarının nümayəndələrinin bu tədbirə qatılmaq imkanı vardır. Bura gələnlər əsasən parlament və prezident kitabxanalarının nümayəndələridir. Azərbaycanın Prezident Kitabxanasının ehtiyatların toplanması, onlardan istifadə imkanlarının təmin edilməsi, informasiya-təhlil xidmətinin göstərilməsi istiqamətində maraqlı işlər gördüyünü bilirik.\nRusiyalı qonaq demişdir ki, heç şübhəsiz, gələcək əməkdaşlığın əsas istiqamətlərindən biri qarşılıqlı faydalı əsasda informasiya və resurs mübadiləsidir. Təkcə resurs mübadiləsini - sənədlərin tam mətninin mübadiləsini nəzərdə tutmuram.\nRusiya İmperiyasının tərkibinə daxil olduğu və Sovet hakimiyyətinin ilk illərində Azərbaycanın, o cümlədən onun paytaxtı Bakının tarixi ilə bağlı 10-dan çox sənədin tam mətnini Prezident Kitabxanasına təqdim etdik. Çox maraqlı və nadir sənədlərdir. Zənnimcə, Azərbaycanda həmin sənədlər yoxdur. Bu, ölkələrimizi birləşdirən vahid informasiya məkanının yaradılmasına bizim töhfəmizdir.\nAZƏRTAC.- 2013.- 28 iyun.


İnşaat və Təsərüfat\nEv və ofis aksesuarları\nKosmetika və Parfumeriya\nBank və Valyuta dəyişmə məntəqələri\nSədərək TM daxili intizam qaydaları\nİdmanla məşgul olmaq, sağlamlığınızı qorumaq cox vacibdir. İdmanın hansı növü ilə meşgul olmağınızdan aslı olaraq idman geyimləri fərqli olmalıdır. Amma idman geyimi seçərkən bəzi vacib olan şərtləri diqqətinizə catdırırıq.\nİlk şərt odur ki, tər bədəndə qalmamalıdır, bunun üçün də idman geyimi seçərkən təri özünə çəkən təbii materiallardan olan geyimlərə üstünlük verməyiniz məsləhətdir.\nİdman geyimində (dəmir, plasmas) kimi materiallar maksimum az olmalıdır, çünki ağır məşq zamanı bu hissələr vücuda zədə vura, dəmir zamoklar sərt hərəkətlərdən açıla, qırıla bilər. Ona görə ipli və yumuşaq rezinli idman geyimləri seçmək sizə daha komfort məşq üçün zəmin yaradacaq.\nİdman paltarının tikişləri möhkəm, parçası elastik olmalıdır. Bu sizə istədiyiniz hərəkəti asanlıqla yerinə yetirməyə xidmət edəcək.\nİdman paltaraları qarderobun ele bir hissədir ki, modanın kaprizlərinə uymur, idman paltarında yeganə və əvəzsiz şərt onun rahat olmasıdır.\nRahat və xoşagəlimli geyim idmanla məşğul olmağa əlavə stimul ola bilər. Unutmayın ki, bu geyim sağlamlığınıza xidmət edir, ona görə də idman paltarları seçərkən pula qənaət etmək barədə düşünməyin. Çünki, sağlamlıq pulla alınmayan sərvətdir. Bu sərvəti qorumaq üçün, onun qayğısına qalmaq gərəkdir.\nSədərək Ticarət Mərkəzinin idman geyimləri mağazalarında siz tələbinizə və büdcənizə uyğun gərəkli hər növ geyimi əldə edə bilərsiniz. Bizim iş adamları bütün şərtləri bilir və tələblərə uyğun geyimləri sizlər üçün sifariş verir.\nSizə idman geyimi mağazalarını təqdim edirik.\nElit, Bina 2, 9, mağaza N 9\nElit, Bina 1, mərtəbə 1, korpus mağaza N 8\nİdman geyimləri topdan və pərakəndə satış\nZona 1, sıra 2, korpus 6, mağaza 168\n» Gün......... 4780\n» Ümumi... 4997278\nƏsas səhifə Haqqımızda Ev və ofis üçün Geyim Xidmətlər İşgüzar Maraqlı Xəbərlər Qalereya Əlaqə


Taurus gecikdirici sprey satılır Bakida\nElan nömrəsi: 476650\n100 faiz bitki terkibli ve ziyansiz olan bu spreyi cinsi elaqeden 20 deqiqe evvel istifade edirsiz. Cinsi elaqe vaxtini 45-50 deqiqe gecikdirir. Erken bosalma problem olan kisiler ucun ideal variantdir. 50 yasa qeder kisiler ucun nezerde tutulub ve sinanmis mehsuldur. Effektinden narazi olan musterimiz hele olmayib. Umumiyyetle de 3 gun bu spreye qarantiya veririk ki,hansiki effektinden narazi qalsaz deyisdirib daha yuxari doza sprey goture bilersiz. Catdirilma istenilen adresse var /zeng edin elde edin\nBaxılıb: 112 , Tarix: 25.11.2019 Göndər\nKehreba zob ucun\nMegaPlus boyuducu krem\nBoyrek donoru +1\nLiquidsex gecikdirici krem\n"Trarad gecikdirici sprey"


İslam şəriətinə görə hər günah və zülmün özünə məxsus tövbəsi vardır?! | Muslims in Georgia\n2020-04-06 18:15:29 1412 Məqalələr\nHər bir günah özünəməxsus tövbə istəyir. Ona görə də zülmə görə edilən tövbələr də fərqlidir. Belə ki, zülmün üç növü vardır: Allaha qarşı edilən zülm, insanlara edilən zülm, özünə edilən zülm.\nO zaman ki, bəndə Allaha qarşı zülm edər, tövbəsi o vaxt yerinə yetər ki, bu günahına görə nalə çəkib, sızlasın və günahın təsirini aradan aparmaq üçün vaciblatları vaxtında icra etsin və haramlardan çəkinsin.\nO zaman ki, bəndə insanlara zülm edər, xüsusilə də mal və ya canlarına qarşı – istiğfar və tövbədən başqa, onların razılığını alması da zəruridir. Bu zalım gərək özünü qisas məqamında qərar versin. Diyə versin və ya malı geri qaytarsın.\nNəxəyidən olan bir qoca kişi İmam Baqirə (ə) deyir: “Mən Həccacın zamanından indiyə qədər hökumət valisi olmuşam. Tövbə etməliyəm?”.\nİmam (ə) cavab vermir. O qoca sualını yenə təkrar edir. İmam (ə) onun təkid etdiyini görüb, buyurur: “Tövbə yoxundur, məgər hər haqq sahibinin tapdalanmış hüququnu ona qaytarmaqdan başqa”./Deyerler.


19:40 02 Avqust 2021\n15 iyun tarixi Azərbaycan xalqı, dövləti üçün unudulmaz, müqəddəs gündür. Ali məqsədlərə önəm vermək, insanların azadlığını, xoşbəxtliyini, gələcəyini təmin etmək, onlarda ümid, inam yaratmaq müqəddəslikdir. Bu baxımdan 15 iyun tarixi Azərbaycanın ən unudulmaz müqəddəs günlərindən biridir.\nAzərbaycan xalqı iki dəfə özünün ali məqsədinə, arzusuna çatdı. 1918-ci ildə xalq öz müstəqilliyini əldə etdi, ancaq onu qoruyub saxlamaq mümkün olmadı. 1991-ci ildə yenidən öz müstəqilliyimizi bərpa etdik və yeni bir dövrün başlanğıcına qədəm qoyduq. Ancaq bu müstəqilliyi əldə edəndən sonra çox ciddi çətinliklərlə, problemlərlə qarşılaşdıq. Xarici müdaxilə, daxildə olan qüvvələrin qarşıdurması, xaos, özbaşınalıq ölkəni vətəndaş müharibəsi səviyyəsinə gətirib çıxarmışdı. Dövlət müstəqilliyimiz əldən gedirdi. AXC-Müsavat cütlüyü ölkəni idarə edə bilmirdi. Torpaqlar qarış-qarış, kənd-kənd, şəhər-şəhər ermənilər tərəfindən işğal olunurdu. Heç bir təşəbbüs, heç bir təşkilatçılıq görünmürdü və demək olar ki, insanlar ümidsiz bir halda yaşayırdılar. Gələcəyə inam itmişdi. Bu vəziyyətdən istifadə edən istər xaricdəki, istərsə də daxildəki qüvvələr ölkəni talan edirdilər, viran qoyurdular.\nMəhz belə bir vaxtda insanlar inandıqları, etibar etdikləri, fəaliyyəti ilə yaxından tanış olduqları Heydər Əliyevə müraciət etdilər. Ümummilli Liderin 1993-cü il 15 iyun tarixində hakimiyyətə gəlişi ilə Azərbaycan xalqı çox ağır bəlalardan, müstəqilliyin əldən getməsindən, faciələrdən, torpaqların daha geniş miqyasda zəbt olunmasından xilas oldu. Ona görə də bu gün xalqımız keçmişə nəzər salarkən, həmin günlərin acılarını heç zaman unutmurlar. Qurtuluş tarixi olmasaydı, biz bugünkü qələbələrdən, yüksək göstəricilərdən, beynəlxalq aləmdə qazandığımız nailiyyətlərdən danışa bilməzdik. Məhz həmin günün təntənəsi bu qələbələr üçün zəmin hazırladı, möhkəm bünövrə oldu.\nBu gün Azərbaycan dünyanın ən inkişaf edən ölkələrindən biridir. Artıq Azərbaycan beynəlxalq aləmdə tanınan bir ölkədir. Bu gün Azərbaycan düşmən üzərində tarixi qələbə qazanan, zəfər əldə edən, qalib bir ölkədir. Əlbəttə ki, bu qalibiyyət, bu zəfər, bu nailiyyətlər Ulu Öndərin adı ilə bağlıdır, onun təməlini qoyduğu, həyata keçirdiyi proqramların, o möhtəşəm layihələrin nəticəsidir. Bu siyasəti Prezident İlham Əliyev uğurla həyata keçirir, ata vəsiyyətlərinə dönmədən əməl edir.\nCənab Prezident Ulu Öndərin ən müqəddəs arzusunu həyata keçirdi və düşmən üzərində tarixi qələbə qazandı. Ulu Öndərin ən böyük arzusu Qarabağı azad etmək, Şuşaya getmək, işğal altında olan torpaqları düşməndən qurtarmaq idi. Cənab Prezident bunu yerinə yetirdi. Ona görə də bu ilin Qurtuluş Günü bizim üçün daha əzizdir, daha uğurludur, daha möhtəşəmdir. Çünki biz 30 ildən sonra ilk dəfə olaraq, dövlətimizin ərazisini bütöv görürük və Qurtuluş Gününü zəfər qazanan bir ölkənin, qalib dövlətin vətəndaşları kimi qeyd edirik. Nə qədər ki, Azərbaycan var, nə qədər ki, Azərbaycan xalqı var Ümummilli Lider Heydər Əliyev də bizimlə yaşayır, onun ideyaları qalib gəlir və Qurtuluş Günü özünün müqəddəsliyini, möhtəşəmliyini, əbədiliyini yaşadır.


AMİ-nin Tələbə Elmi Cəmiyyətinin VI konfransı\nAprelin 27-də Azərbaycan Müəllimlər İnstitutunda ümummilli lider Heydər Əliyevin anadan olmasının 89-cu ildönümünə həsr olunan Tələbə Elmi Cəmiyyətinin VI konfransı keçirilib.\nKonfransı institutun rektoru, Milli Məclisin deputatı Aqiyə Naxçıvanlı açaraq qeyd edib ki, Azərbaycanın çoxminli təhsil işçiləri və gənc tədqiqatçıları üçün Heydər Əliyev ideyalarını dərindən tədqiq etmək, mənimsəmək, onları daim təbliğ etmək bu günün və gələcək onilliklərin ən mühüm vəzifələrindən biridir. Rektor bu sahədə yeni səylərin göstəriləcəyinə, daha mühüm addımların atılacağına əminliyini ifadə edib.\nPlenar iclasda institutun elmi işlər üzrə prorektoru Xatirə Hüseynova "Davamlı sosial-iqtisadi inkişafda elm və təhsilin rolu" mövzusunda çıxış edərək Azərbaycan Respublikasının dövlət müstəqilliyini bərpa etdikdən sonra xalqımızın ümummilli lideri Heydər Əliyevin rəhbərliyi altında aparılan siyasətin ölkəmizin siyasi-iqtisadi böhrandan xilas olmasına imkan verdiyini bildirib. Qeyd olunub ki, dahi şəxsiyyətin siyasi kursunun layiqli davamçısı, ölkə başçısı cənab İlham Əliyevin bilavasitə təşəbbüsü və rəhbərliyi altında sosial-iqtisadi və digər sahələrdə əhəmiyyətli işlər görülmüş, qanunvericilik islahatları aparılmışdır. Ölkə rəhbəri cənab İlham Əliyev tərəfindən təhsilimizin inkişafına daim diqqət və qayğı göstərilir.\nTələbələrdən Bahar Məmmədrzayeva "Heydər Əliyev hərtərəfli və dinamik inkişaf yolunda olan yeni Azərbaycanın banisi və qurucusudur", Aytən Nərimanlı "Etnososial mühit və adqoyma problemləri" mövzularında çıxış ediblər.\nKonfransa təqdim olunan məruzələr bölmə iclaslarında dinlənilib və sonda qaliblər mükafatlandırılıb.


Elektron siqaretlər ölümcül təhlükəlidir - XƏBƏRDARLIQ - xanimlar ucun qadin xeberleri\nMilli.Az xəbər verir ki, bu xəbərdarlıqla ABŞ-ın Pensilvaniya Universitetinin Perelman Tibb Məktəbinin alimləri çıxış ediblər.\nTədqiqatçılar üzərində təcrübə aparılan insanlarda elektron siqaret mayesinin inqalyasiyasından sonra bud arteriyasında qan dövranının müvəqqəti dəyişdiyini müşahidə ediblər.\nMRT müayinəsi qan dövranının hətta nikotinsiz mayedən istifadə vaxtı da dəyişdiyini göstərib. Alimlər hansı mayenin nəticələrə təsir etdiyini müəyyən edə bilməyib.\nTədqiqat müəllifi U.Verli Feliksi qeyd edir ki, bir neçə dəqiqə sonra hər şey normaya düşür, lakin zamanla bu siqaretlərin istifadəsi qarşısıalınmaz nəticələrə gətirib çıxara və ateroskleroz daxil olmaqla, ürək-damar xəstəliklərinin inkişafına səbəb ola bilər. (publika.az)\nXəbərlər Baxılıb: 646 Tarix: 09 iyul 2020\nsonxeber.az sonxeberler.az gozel gorunmek geyim seçimi makiyaj instagram gənc qalmağın sirləri tərbiyə arıqlamaq dietası hiperaktiv usaqlarin mualicesi kosmetika novruz haqışd hakistalar qiz evi


Qadın evinə gətirdiyi yeniyetmə qızla ərini yataqda tutdu - Bakıda inanılmaz hadisə - 7Times.Az – Son Xəbərlər, Dünya Xəbərləri və Multimedia\nQadın evinə gətirdiyi yeniyetmə qızla ərini yataqda tutdu – Bakıda inanılmaz hadisə\n10 Aprel 2022, 11:48\n7Times.az Teleqraf.com-a istinadən bildirir ki, hadisə rayonun Hövsan qəsəbəsində baş verib. Emin Tamara ilə iki dəfə təbii və qeyri-təbii yolla cinsi əlaqədə olub.\nMahirə qeyd edib ki, Tamara və Emin bir-birlərini sevdiklərini deyiblər: “Mən səhər işə, Tamara isə işlədiyi salona getdi. Axşam saat 18 radələrində evə gəldim. Tamara artıq evdə idi. Ona evlərinə məlumat verməsini məsləhət gördüm. Tamara narahatçılıq olmadığını bildirdi.


Sabah Azərbaycanda dəhşətli istilər olacaq\nNail Allahverdiyevin vəkili danışdı: Peşmançılıq hissi keçirir\nXətainin nəvəsinin “Divan”ı Əlyazmalar İnstitutunda - FOTO\nSaakaşvili 11 il müddətinə həbs edilə bilər\n07 Avqust 2017 - Bazar ertəsi 12:33 1741 nəfər oxuyub\nİRAQ TÜRKLƏRİ GÜCLÜ BASQI ALTINDA: Harda türk varsa, orada ona zülm edilir\nİraqın şimalındakı Kürdüstan Muxtariyyətinin hakimiyyət dairələri bölgənin dövlət müstəqilliyi ilə bağlı referendumun keçiriləcəyi vaxtı açıqlayıblar.\n“Al Jazeera”nin məlumatına görə, “İraq Kürdüstanı”nın başçısı Məsud Bərzaninin köməkçisi Hemin Xəvranı deyib ki, referendum sentyabrın 25-də olacaq. Region sakinləri İraqın tərkibində geniş səlahiyyətlərə malik muxtariyyət kimi qalmağa və ya tam müstəqil olmağa səs verməlidirlər.\nKürdlər bildirirlər ki, referendumun keçiriləcəyi ərazilərə onlar Kərkükü və bu şəhərin ətrafını da daxil ediblər. Hazırda həmin bölgəyə kürdlərin silahlı birləşmələri olan “peşmərgə”lər nəzarət etsələr də, Kərkük şəhərini rəsmi Bağdad kürd ərazisi hesab etmir. Kərkükün əsl sahibləri türkmənlərsə bu vəziyyətdən çox narahatdır. Kürdlər “peşmərgə” yaraqlıları vasitəsi ilə bölgədə yaşayan türkləri özlərinə tabe etməyə çalışırlar.\nXeber365.com Kərkükdə baş verənləri, bölgədəki türklərin vəziyyətini və ümumilikdə geosiyasi gedişatın görünən və görünməyən məqamlarını araşdırmağa çalışıb. Mövcud durumla bağlı suallarımızı İraq Türkman Cəbhəsinin liderlərindən biri, Kərkük Əyalət Məclisinin üzvü, “İraq türkləri cəmiyyəti”nin sözçüsü Əli Mehdi Sadiq cavablandırıb.\n– Əli Mehdi bəy, keçiriləcək referendumun fonunda Kərkükdə vəziyyət necədir?\n– Əslində, Kərkükdə vəziyyət indi pisləşməyib. Gərginlik XX əsrin əvvəlindən başlayıb. Əsrin əvvəlindən bu yana, indiki kimi çətinliklə yaşayırıq. Bəzən gərginlik azalır, bəzənsə çoxalır.\nBiz 2003-cü ildən sonra elə hesab etdik ki, vəziyyət düzələcək. Lakin çox təəssüf ki, düzəlmədi. Təəsüflər olsun ki, harda türk varsa həmin yerdə mütləq onlara zülm edən başqaları da olur. Kərkükdə də türkmənlər yaşayır. Türkmənlər 2003-cü ildən bu yana çox ağır şərtlər altında yaşayır. Bütün olanlar azmış kimi son 3 ayda yeni böhranlar da yarandı. Bayraq böhranını və referendum məsələsini nəzərdə tuturam. Bölgədəki türklərə aid bayraqlar heç kimdən soruşulmadan idarə və müəsissələrin qarşısından, ictimai yerlərdən yığışdırılaraq yerinə kürd bayraqları asıldı. Biz dövlət orqanlarına, məhkəmələrə şikayət etsək də bu bayraqlar yığışdırılmadı. Konstitusiya bu bayraqların asılmasını qadağan edir. Biz də buna görə Konstitusiya Məhkəməsinə müraciət etdik. Məhkəmənin 2 iclası nəticə vermədi. Ümid edirik ki, üçüncü iclasda nəticə olacaq və bizim bayraqlarımız yerinə qaytarılacaq.\n– Necə düşünürsünüz, bayraq məsələsi həll olunarsa, bunu Kərkük türklərinin bölgədəki əsas probleminin həll olunması kimi xarakterizə etmək olarmı?\n– Əsas problem qarşıdadır. Kürdlər referenduma hazırlaşırlar. Onlar İraq torpaqlarında öz dövlətlərini qurmaq istəyirlər. Kərkükü də həmin qurulacaq kürd dövlətinin tərkibinə qatmaq istəyirlər. Kərkükdəki ərəbləri və digər millətləri sakitləşdiriblər. Amma türkmənlər buna qarşıdırlar. Bu gün İraq və qonşu ölkələr daxil, heç kim Kürdüstan dövlətini qəbul etmir. Ən azından sözdə qəbul etmirlər. Yəni mesaj verirlər ki, bu onların xoşuna gəlmir. Amma kürdlər bu məsədə heç kimə qulaq asmır. Referendum keçirməkdə çox qərarlıdırlar. Xalqımız çox çətin vəziyyətdədir. İnsanlar qorxu içində yaşayırlar. Onların bu siyasətinə qarşıyıq deyə zülmə, şiddətə məruz qalırıq. Biz bütün bunları həm İraq, həm Türkiyə mediası vasitəsilə, indi də sizin vasitənizlə dünyaya çatdırmağa çalışırıq. Biz türkmənlər olaraq bir kürd respublikasında yaşamaq istəmirik. Konstitusiya da bizdən yanadır. Konstitusiyanın birinci maddəsində deyilir ki, İraq fedaral respublikadır və bölünməzdir.\n– Bəs onda kürdlər referendumu necə keçirirlər? Yəni İraq hökuməti niyə buna icazə verir?\n– Demək ki, bəzi dövlətlər onlara bu məsələdə yardım edir. Xaricdən dəstək alıb, daxildə bütün əraziləri “Peşmərgə” teror təşkilatı vasitəsilə nəzarətə götürüblər. Bizimsə silahımız, gücümüz yoxdur. Bir tərəfdən, Kərkükün 30 km yaxınlığında İŞİD terorçuları, digər tərəfdən isə, “Peşmərgə” yaraqlıları dayanıb.\n– Əli Mehdi bəy, tarixdən bizə məlumdur ki, Kərkük türkmən torpağı olub. Amma Kərkük məclisində türkmənlərin çox az millət vəkili var. Kürdlərin 26, türkmənlərin isə cəmi 6 millət vəkili var. Bu, niyə belədir?\n– 2003-cü ildən sonra amerikalılar Kərkükdə ilk məclisi qurdular. Bu məclisdə 24 millət vəkili oldu. Bunun 12-i kürdlərə, yerdə qalan 12-ini isə bərabər bölünməklə türkmən və ərəblərə verdilər. Bu məclis seçimlə təşkil edilmədi. Birbaşa olaraq təşkil olundu. Ondan sonra Kərkükdə bir kürd hakimiyyəti yarandı. Ərbildən Süleymaniyəyə qədər olan əraziyə 500 min kürd yerləşdirildi. 500 min kürd Kərkükdə yerləşdiriləndən sonra bizim sayımız azaldı və ümumi əhalinin 25 faizini təşkil etdik. Məclisdə millət vəkillərinin sayı 50 nəfərə qaldırıldı və saxta bir seçki keçirildi. Bu seçimi İraq şiə hökuməti də dəstəklədi. Bununla da kürdlər məclisdəki saylarını bu səviyyəyə qaldıra bildilər. Yoxsa türklərin Kərkük Məclisində sayı bu qədər olmalı deyildi. Onsuzda seçki yalnız 2005-ci ildə keçirilib və ondan sonra da düzgün seçki olmayıb.\n– Siz dediniz ki, Kərkükə kürdlər köçürüldü və mediadan da izlədiyimiz qədər, kürdlər deyirlər ki, biz Səddam Hüseynin dövründə həmin ərazidən sürgün olunmuşuq. Bu, doğrudanmı belədir, yoxsa sadəcə bir iddiadır?\n– Kürdlər heç vaxt Kərkükün içində yaşamayıblar. Onlar Kərkükün ətrafından, kəndlərdən sürgün olunublar. Nə qədər kürd sürgün olunubsa, bir o qədər də türkmən sürgün olunub. Amma dediyim kimi, Kərkükdən yox, Kərkük ətrafından. Türkmənlər isə Kərkükdən sürgün olunmuşdular. Lakin onlar güclənəndən sonra sürgün olunanlardan 2 dəfə artıq kürdü Kərkükə köçürdülər.\n– Yəqin ki, bütün bu prosesləri həyata keçirmək üçün güclü dəstəyə ehtiyac var. Söhbətimiz zamanı da kürdlərə digər ölkələrin kömək etdiyini dediniz. Bəs sizə necə, kömək edən varmı? Elə götürək türkdilli ölkələri...\n– Təəssüflər olsun ki, yox. Bizə, ümumiyyətlə, dəstək göstərən yeganə ölkə Türkiyədir. Hər baxımdan kömək etməyə çalışırlar. Amma bu, yetərli deyil. Bizim istəyimiz, arzumuz odur ki, dilimiz, millətimiz bir olan Azərbaycan da bizə dəstək versin. Mən övladlarımızı universitetə yerləşdirmək üçün Bakıya gəlmişəm. Bizim İraqda öz dilimizdə təhsil almaq üçün universitetimiz yoxdur. Ya ərəb dilində təhsil almalıyıq, ya da təhsilsiz qalmalıyıq. Türkiyə hər il bizim üçün təqaüd proqramı elan edir. Yəni biz gedib orada pulsuz təhsil ala bilirik. Lakin Azərbaycanda belə deyil. Xarici vətəndaş kimi pul ödəməliyik. Biz də bu ölkənin soydaşı sayılırıq. Əgər gənclərimiz üçün 50-100 yerlik təqaüd proqramı elan edilsə, bizə çox böyük kömək edilmiş olar. Axı Azərbaycan bizim də Ana Vətənimizdir.\nKərküklü, millət, vəkili, Azərbaycandan, kömək, istədi:, Kərkük, türklərinin, buna, ehtiyacı, var, ,


Ağsaqqallar – Söz, düşüncə və davranışı birləşdirən kamil insan\nNoyabr 5, 2017 - 12:54\nBir insanı tanımaq üçün onunla yol yoldaşı olmaq kifayətdir. İnsanın xarakterinin formalaşması bilavasitə yaşadığı mühitə bağlıdır. Alimlər isbat etdilər ki, havanın da, suyun da insanın xarakterinə böyük təsiri var. Bir də düşdüyü mühit. Bəzən görürsən ki, gənc bir adam ağsaqqallarla həmsöhbət olmağa daha çox meyillidi, nəinki gənclərlə. Psixoloqlar deyirlər ki, bu hal insanda uşaqlıqdan dərketmənin güclü olmasından yaranır və onu ruhuna uyuşan məkana götürür. Böyüdükcə daxili duyğu, düşüncə, rəftar, düşünmə, ritorika baxımdan bütün hal və hərəkətlərlə özünü doğruldur. Bizim dəyərlimiz, əzizimiz Bayram Yusifovda olduğu kimi. Onunla tanışlığım uzun illər öncəyə dirənir. O zamanlar rəhmətlik akademikimiz Budaq Budaqov Ağsaqqallar Şurasının sədri idi. Bayram müəllim də indi olduğu kimi potensial gücə malik, hamıya ehtiramla yanaşan, şuranın etimadını qazanan, həya gözləyən səmimi bir gəncdi. Bilmirəm hansı dahinin sözüdür, deyir, bütün insanların iki tərəfi vardır , biri xaricə göstərdikləri , o biri yalnız özlərinin bildiyi. Ən gözəl insan isə daxilini xaricə olduğu kimi göstərən insandı. Mən onu tanıdığım gündən illər keçib, ilk gün necə görmüşəm bu gün də o cürdür bu insan. Yusifov Bayram Məmməd oğlu 1963-cü il fevral ayının 26-da Gürcüstan Respublikasında azərbaycanlıların kompakt yaşadığı ulu türk yurdu Borçalı bölgəsinin Marneuli rayonunun Təzəkənd kəndində anadan olmuşdur. 1979-cu ildə orta məktəbi əla qiymətlərlə başa vurduqdan sonra Azərbaycan Politexnik İnstitutuna (indiki Azərbaycan Texniki Universiteti) qəbul olan Bayram Yusifov 1984-cü ildə 21 yaşında həmin institutun mexanika fakültəsini mühəndis-mexanik ixtisası üzrə bitirərək, “Azərelektroterm” İstehsalat Birliyində (1984-1987) gənc mühəndis-texnoloq, mühəndis-konstruktor kimi əmək fəaliyyətinə başlamışdır. 1987-1991-ci illərdə “Azərneftkimyazavodtəmir” trestində mühəndis-mexanik, sonra Azərbaycan Respublikası Dövlət Təchizat Komitəsində (1991-1995) kommersiya şöbəsinin rəis müavini, daha sonra isə həmin komitədə kommersiya şöbəsinin rəisi vəzifələrində çalışmışdır. 1998-2002-ci illərdə Bakı Dövlət Universitetinin hüquq fakültəsində ikinci ali təhsil alaraq, hüquqşünas ixtisasına yiyələnmişdir. Yüksək işgüzarlıq və idarəçilik qabiliyyətinə malik Bayram Yusifov 1994-cü ildə “Gəncəli” İstehsalat Kommersiya şirkətini təsis etmiş və bu günə qədər də həmin şirkətə rəhbərlik edir. Ailəlidir, dörd övladı var.\nBəzən həmsöhbət olmuşuq. O qədər incə, ehtiramlı yanaşma tərzi var ki, insanın qəlbində məmnunluq hissləri oyanır, cəmiyyəti, kainatı bu cür adamlarla dolu görmək istəyirsən. Nə ucadan danışar, nə artıq ifadə işlədər, nə də qabalığa yol verər. İşimlə əlaqədar o qədər insanlar görmüşəm ki…Mövlanənin dili ilə desəm, nə insanlar var, üstlərində paltar yox, nə paltarlar var, içlərində insan yox. Həyatda ən gözəl şey davranış mədəniyyətinə sahib olmaqdı. Bu məziyyətlə Bayram müəllim ətrafdakılar tərəfindən sevilir, seçilir, insanda özünə qarşı simpatiya yaradır. Bilirsizmi, bir insan ki, zəhmətlə, keşməkeşli yol keçib məqsədə doğru çatmaqda iradəli, məsuliyyətli olmağı üstün tutur, o kamil bir insandır və müvəffəqiyyəti də dadır. Müvəffəqiyyət böyük iş, zəhmət tələb edir. İstedad, üstəgəl zəhmət və bir də şans. Mən elə zəhmətkeş, istedadlı insanlar tanıyıram ki, həyatda şansları gətirmir. Amma elə şanslı insanlar var ki, o biri ikisi yoxdu. Elə insan da var ki, üçünə də sahibdir. Bir də insan həyatında ən önəmli şey vətənpərvərlikdi. İnsan mənəviyyatını müəyyənləşdirən, onu saflaşdıran və zənginləşdirən bir neçə amil var. Bu amillərdən biri də Vətən sevgisi, xalq və millət sevgisidir. Tarix boyu Azərbaycanımızın vətənpərvər övladları dövlətimiz, xalqımız və millətimiz naminə böyük işlər görüb, Azərbaycan adlı məmləkətimizə ucalıq və şərəf gətiriblər. Vətən o vaxt dəyərli olur ki, vətəndaşları vətənpərvər və mərd olur.\nMərdlik isə Vətənə məhəbbətdən yaranan bir məfhumdur. Bayram Yusifov çalışdığı illər ərzində yüksək intellekti, ictimai fəallığı və təşkilatçılıq qabiliyyəti ilə də seçilib ki, 2009 və 2013-cü illərdə keçirilən Azərbaycan Ağsaqqallar Şurasının V və VI qurultaylarında şuranın sədr müavini vəzifəsinə seçilib. Ağsaqqallar Şurasında əməli fəaliyyətə başlayan Bayram müəllim işgüzarlığı və prinsipiallığı ilə son dərəcə məsuliyyətli və xalqımız üçün mühüm əhəmiyyət kəsb edən sahədə səmərəli ictimai fəaliyyəti ilə hər kəsin etimadını doğrultmuşdur. Bu gün də Bayram Yusifov Azərbaycan Respublikası Ağsaqqallar Şurasının sədri, millət vəkili, müdrik ağsaqqalımız Fəttah Heydərovun rəhbərliyi altında bu təşkilatın xalqımızın milli-mənafeyinə xidmət edən fəaliyyətinin daha da intensivləşdirilməsində və ictimai-siyasi proseslərdə yaxından iştirak edir. Ölkəmizin dinamik inkişafına mənəvi dəstək olaraq gənclərin vətənpərvər ruhda formalaşmasına öz töhfəsini verir. Azərbaycan Ağsaqqallar Şurası ölkənin ictimai-siyasi həyatında baş verən bütün hadisələrdə millət və dövlətlə birgədirlər, eləcə də hər il müxtəlif layihələr həyata keçirilir ki, bunun məsuliyyəti də şura rəsmilərinin boynuna düşür. Tez-tez keçirilən tədbirlərdə çıxış edən Bayram Yusifov Ağsaqqallar Şurasının üzərinə böyük məsuliyyət düşdüyünü bildirir: “Görəcəyimiz işlərin əsas məqsədi dövlətçiliyimizə xidmət etməkdir. Hər şeydən əvvəl sabitlik lazımdır. Bəzi qüvvələrin bu şəraitdən istifadə edərək gənclərimiz arasında dövlətçilik əleyhinə təbliğat aparırlar. Bunun qarşısını almaq üçün ağsaqqal sözünə həmişə ehtiyac var. Ölkəmizin hər yerində çox böyük işlər görülür, iqtisadiyyatımız inkişaf yolundadır. Bizim sədrimiz, dəyərli ağsaqqalımız Fəttah Heydərov da bu yöndə böyük işlər aparır, təbliğatı gücləndirir, ağsaqqalların gənclərlə daha sıx təmasda olmasına çalışır”.\nÖzümüzü dərk edəndən bizə yaşlilara və qocalara hörmət qoymağin vacibliyini öyrətdilər. Hələ binayi-qədimdən ağsaqqal sözünün kəsəri bütün məsələlərdə özünü göstərmişdir. Bir gün Mövlanə Cəlaləddin Rumi bir məclis qurmuşdu. Baxıb gördü ki, bir dikbaş gənc yaşlılara fikir vermədən, onlara hörmət qoymadan özünə ən başda yer edib. Mövlanə bu gəncə bir söz demir, onun xətrinə dəymir, onu islah etmək üçün sadəcə bir rəvayət danışır. Deyir ki, günlərin birində, səhər tezdən, hələ dan sökülməmiş, Həzrət Əli sübh namazını qılmaq üçün evindən çıxaraq məscidə yola düşür. Yolda özündən qabaqda qoca bir məsihinin getdiyini görür. Qocanın ondan çox-çox yaşlı olduğunu görən Həzrət Əli ona hörmətsizlik etməmək və onu ötüb keçməmək üçün addımlarını yavaşıdır və onun arxasınca gedir. Nəticədə isə namaza yubanmalı olur. Bunun müqabilində isə Allah peyğəmbərə namazı uzatmasını əmr edir və Həzrət Əli namaza yetişir. Namaz əhli namazın uzanmağına təəcüblənir. Peyğəmbər deyir: -Bilin və agah olun, kim ki, özündən yaşlılara və qocalara, uşaqlara hörmət qoyar, Allah da ona bu cür lütf edər. Cəlaləddin Rumi rəvayətini bitirən kimi səhvini başa düşən gənc cəld ayağa qalxır və məclisin başından ayağına keçir. Rəvayətdən də görünür ki, ağsaqqal nəsihətinə həmişə ehtiyac var. Bir evin, bir elin ağsaqqalı olmaq üçün yaşın önəmi yoxdu. Yüksək əxlaq yetərlidi. Əxlaqı yüksək olan evdə də, eldə də, cəmiyətdə də seçilə bilir. Bizim Bayram Yusifov kimi.\nElimizdə belə bir deyim var ki, hər hansı vəzifə kürsüsü insan üçün həm də özünüifadə və özünütəsdiq vasitəsidir. Kamillik amal, məqsədə çatmaq niyyəti deyil, kamillik- əxlaqı qorumaq, özündən sonra iz buraxmaq, layiqli davamçılar yetişdirməkdədi.\nƏziz oxucu! Bu yazını oxuyarkən əminəm ki, sizin də üzünüzdə xoş bir ifadə əmələ gələcək. Çünki aorası gözəl olan insanlar haqqında olan yazılar da gözəl olur. Hamıya uğur arzusuyla…


Ölkədə qeyri-nağd ödənişlərin həcmi artacaq\nRəşad Həsənov: “Bankdan çıxarışlara verginin tətbiq edilməsi bundan sonrakı dövrdə nağdsız dövriyyənin genişlənməsinə gətirib çıxaracaq” Qulu İbrahimli: “Dövriyyədə olan nağd pul kütləsini azaltmaq üçün mümkün olan bütün vasitələrə əl atılır”\nBanklardan nağd pulun çıxarılmasının məhdudlaşdırılması məqsədilə hüquqi şəxslər və fərdi sahibkarlar tərəfindən pul vəsaitlərinin nağd qaydada bank hesablarından çıxarılmasına görə, banklar və poçt rabitəsinin milli operatorları tərəfindən 1% dərəcəsi ilə sadələşdirilmiş vergi tutulacaq. Belə nağd əməliyyatların məhdudlaşdırılması təcrübəsi Fransa, İtaliya, Çexiya, Slovakiya və digər ölkələrin qanunvericiliyində də nəzərdə tutulub. Bu dəyişiklik nağdsız əməliyyatların həcminin artması, bankların maliyyə vəziyyətinin yaxşılaşması, likvidliyin təmin olunması, pul dövriyyəsinin tənzimlənməsi, əmək haqqı və digər ödənişlərin leqallaşdırılması və nəticədə, ölkənin beynəlxalq reytinqinin artırılmasına şərait yaradacaq.\nİqtisadçılar qərarın Azərbaycanda nağdsız əməliyyatların həcminin artmına ciddi dəstək verəcəyini düşünürlər. İqtisadi və Sosial İnkşaf Mərkəzinin eksperti Rəşad Həsənov bildirdi ki, bu qərarın qəbul edilməsində əsas səbəb iqtisadi çağırışlardır: “Nəzərə alaq ki, əvvəlki dövrlərdə nağdsız dövriyyəyə biznesdə leqallıq səviyyəsinə elə də ciddi əhəmiyyət verilmirdi. Neft satışından əldə olunan vəsaitlər dövlət büdcəsinə yönəlilir və istifadə olunurdu. Hazırda isə vəziyyət bir qədər fərqlidir. Bu baxımdan bütün istiqamətlərdə həm biznesin leqallıq səviyyəsinin yüksəlməsi yolu ilə vergi gəlirlərinin artırılması, həmçinin biznes mühitinin yaxşlaşdırılması, nağdsız dövriyyənin yüksəldilməsi gündəm mövzularından biridir”.\nİqtisadçı əlavə etdi ki, bankdan çıxarışlara verginin tətbiq edilməsi bundan sonrakı dövrdə nağdsız dövriyyənin genişlənməsinə gətirib çıxaracaq: “Azərbaycan qanunverciliyinə görə də nağdsız şəkildə dövriyyə vergiyə cəlb olunur. Beləliklə bu da dövriyyəyə, birmənalı şəkildə vergi predmeti olaraq dövlət büdcəsinin gəlirlərinə, vergi daxil olmalarının həcminə öz müsbət təsirini göstərəcək. Eyni zamanda bir məsələyə də diqqət etmək lazımdır. Ötən il Mərkəzi Bank nağdsız dövriyyənin genişləndirilməsi ilə bağlı 5 illik strategiya açıqlamışdı. Həmin strategiyada bu müddət ərzində Azərbaycanda nağdsız dövriyyənin həcmini 90 faizə qədər artırılması nəzərdə tutulurdu. Ancaq hazırki göstəricilərə baxdıqda strategiyada nəzərdə tutulan hədəfə çatmaq real görünmür. Bu baxımdan qəbul edilmiş qərarın səbəblərindən biri də məhz bu hədəfə nail olunmasıdır. İstənilən halda bu istiqamətdə verginin tətbiq edilməsi sahibkarlıq, biznes üçün vergi yükünün artmasına gətirib çıxaracaq. Amma eyni zamanda digər tərəfdən də bu, büdcə daxilolmalarının həcminə və leqal biznes fəaliyyətinin təkmilləşməsinə səbəb olacaq”.\nDigər iqtisadçı-ekspert Qulu İbrahimli bildirdi ki, Vergilər Nazirliyi son illər vergi qanunvericiliyinin təkmilləşdirilməsi, kadrların peşəkarlığının artırılması, vergi ödəyicilərinə xidmətin səviyyəsinin yüksəldilməsi, vergi nəzarətinin avtomatlaşdırılmış sistemlər əsasında təşkil edilməsi istiqamətində çox mühim nəticələr əldə edilməsi ilə seçilir: “İcraçı qurum olan vergi orqanı bankdan vergi ödəyicilərinin bank hesablarındakı nağd vəsaitlərin çıxarılmasının vergiyə cəlb olunmasını istəməzdi. Sadəcə, ölkədə yürüdülən fiskal və monetar siyasət çərçivəsində bu addım atılır və Vergilər Nazirliyi də bunu icra etməlidir. Doğrudur, xarici təcrübədə bəzi ölkələrin vergi qanunvericiliyində, nəinki nağd vəsaitlərin bank hesabından çıxarılması, hətta vergi ödəyicilərinin nağdsız hesablaşmalar zamanı apardığı əməliyyatlarından da vergi tutulması nəzərdə tutulub.\nBanklardan nağd pulun şıxarılması məqsədilə Vergi Məcəlləsinə təklif olunan dəyişikliklərin məhz indiyə təsadüf etməsi göstərir ki, fiskal siyasət məqsədləri, yəni dövlət büdcəsinə əlavə gəlir təmin olunması üçün deyil, daha çox monetar siyasət məqsədləri üçün bu dəyişikliklər edilir. Dövriyyədə olan nağd pul kütləsini azaltmaq üçün mümkün olan bütün vasitələrə əl atılır və Vergi Məcəlləsinə bu dəyişiklik də elə o qəbildəndir”.\nİqtisadçı əlavə etdi ki, qeyd edilən dəyişikliklər təsirinə fərdi sahibkar kimi fəaliyyət göstərən fiziki şəxslər və kiçik sahibkarlıq subyektləri olan hüquqi şəxslər məruz qalacaqlar: “Onlar əldə etdikləri gəlirləri (dividendləri) fərdi istehlak məqsədlərinə yönəltmək üçün bank hesablarından çıxararkən 1% vergi ödəməsi onların gəlirlərinə əlavə vergi tutulması deməkdir.\nƏslində, Mərkəzi Bankın balansındakı “Dövriyyədə olan əskinaslar və sikkələr” maddəsi ilə “Hökümət qarşısında öhdəliklər” maddələrindəki məbləğlərin maliyyə sisteminə daxil olma formaları və mexanizmləri fərqli olsa da, likvidlik səviyyəsinə təsir baxımından eyni qüvvəyə malikdirlər. Dövriyyədə olan manat birincidən çıxıb ikinci hesabda öhdəlik kimi əks olunacaq. Ona görə də likvidliklə bağlı əhəmiyyətinin olmadığını düşünürəm”.


“Nar”ın “Full” paketləri ilə qalıq bonusları növbəti ayda istifadə et!” » Azerinfo.Az\n8-10-2019, 22:50 Oxunub: 568\nMəhsul və xidmətlərini hər zaman müştərilərinin tələblərinə uyğun şəkildə formalaşdıran “Nar” abunəçilərinə ən sərfəli təkliflərdən olan “Full” paketini təqdim etməkdədir. “Full” paketlərini seçən “Nar” abunəçiləri internet və dəqiqə bonuslarını sərfəli qiymətə əldə etməklə yanaşı, ay ərzində istifadə etmədikləri bonusları növbəti aya keçirə bilirlər. Azərbaycan mobil rabitə bazarında yalnız “Nar” abunəçilərinin yararlana bildiyi “Çevir” xidməti isə “Full” istifadəçilərinə ehtiyaclarına uyğun şəkildə dəqiqələri meqabaytlara və ya əksinə, meqabaytları dəqiqələrə dəyişmək imkanı verir.\n“Nar” müştəri məmnuniyyəti üzrə yüksək artım nümayiş etdirib Iqtisadiyyat “Nar”-ın “Full” paketlərindən istifadə edən abunəçilərin sayı sürətlə artır” Iqtisadiyyat “Nar”-dan sərfəli rominq təklifləri Iqtisadiyyat “Nar”-ın “Full” paketlərindən istifadə edən abunəçilərin sayı 40% artıb Medeniyyet “Nar”-dan Türkiyəyə səfər edənlər üçün sərfəli rominq paketi Medeniyyet


“Azersky” peykindən alınan təsvirlər elmi tədqiqatlarda istifadə olunacaq – XəbərAl.Az\nPosted on 05 İyul 2019 Author Xəbər Al\tComment(0)\nAzərbaycanın peyk rabitə operatoru “Azərkosmos” ASC, 2019-2020-ci illər üzrə keçirdiyi “Yer səthinin məsafədən müşahidə xidmətlərinin təşviqi” müsabiqəsinin nəticələrini elan edib.\nASC-dən “APA-Economics”ə verilən məlumata görə, müsabiqənin məqsədi “Azersky” peykindən əldə olunan təsvirlərin ölkə daxilində istifadəsini təşviq etmək və Azərbaycanda Yer səthinin məsafədən müşahidəsi xidmətlərinin inkişafına təkan verməkdir.\nMüsabiqə çərçivəsində elmi-tədqiqat institutları, universitetlər və elmi tədqiqatla məşğul olan digər qurumlardan ümumilikdə 18 təklif təqdim edilib. Müsabiqənin qalibləri onlara təqdim olunan təsvirləri növbəti 12 ay ərzində elmi tədqiqatlarında tətbiq edəcək. Qalib layihələrin hesabat sənədlərində əsasən, Azərbaycanın meşə resurslarının dinamikasının qiymətləndirilməsi, kənd təsərrüfatı bitkilərinin vəziyyətinin öyrənilməsi, dağlıq sahələrdə geoloji mühitin monitorinqi, çay daşqınlarının və onların fəsadlarının proqnozlaşdırılması, göllərin ekologiyası və dəyişmə dinamikası, neft hasilatı zamanı neftlə çirklənən torpaq ərazilərinin spektral xarakteristikaları, torpaq sürüşmələri ehtimalı olan sahələrin geodinamik aktivliyinin qiymətləndirilməsi və bu kimi digər məsələlərin “Azersky” peykindən əldə edilən təsvirlər vasitəsilə öyrənilməsi öz əksini tapacaq.\nAzərbaycan, Türkiyə və Pakistan xarici işlər nazirlərinin növbəti görüşünün keçiriləcəyi ölkə məlum olub. XəbərAl.az xəbər verir ki, üçtərəfli görüşlərin üçüncü iclası 2022-ci ildə Türkiyədə keçiriləcək. Görüşün dəqiq tarixi qarşılıqlı şəkildə razılaşdırılacaq. Məlumata görə, Pakistanın xarici işlər naziri Məhdum Şah Mahmud Qureşi, Türkiyənin xarici işlər naziri Mövlud Çavuşoğlu və Azərbaycanın xarici işlər naziri Ceyhun Bayramovun iştirakı […]\n20 azərbaycanlı həkim Türkiyədən könüllü olaraq cəbhədə vuruşan əsgərlərimizə kömək üçün gəldi – FOTO\nTürkiyədə çalışan daha 20 azərbaycanlı həkim könüllü olaraq cəbhədə torpaqlarımız uğrunda vuruşan hərbçilərimizə tibbi xidmət göstərmək üçün ölkəmizə gəlib. Bildirilib ki, təşəbbüs Azərbaycanlı Həkimlər Dərnəyinin təşəbbüsü, Heydər Əliyev Fondunun və Tibbi Ərazi Bölmələrini İdarəetmə Birliyinin (TƏBİB) dəstəyi ilə reallaşıb. Bununla yanaşı, xaricdə təhsil alan azərbaycanlı həkimlərdən də növbəti dəstək gəlib. Belə ki, Türkiyə, Almaniya və ABŞ-da oxuyan […]\nXeberal.Az saytı Reportyor.tv-yə istinadən xəbər verir ki, Gədəbəy rayon Samanlıq kənd sakini Hüseyinova Esmira Əmirəhməd qızı bildirir ki, 2016 cı ildə həyat yoldaşı Hüseyin Hidayət Xudayət oğlu ilə birgə Gəncə şəhər Nizami rayonunun icra başçısı Nizami Hacıyevə Gəncə şəhər Məhsəti qəsəbəsinə biznes qurmaları üçün torpaq sahəsi ayrılması üçün müraciət edirlər. Yazılı formada müraciət edən şəxslər […]


'Əl-Qaidə'nin 2 nömrəli lideri öldürülüb\n2021, 23 Oktyabr, şənbə, Bakı vaxtı 10:38\nABŞ-ın rəhbərlik etdiyi koalisiyanın dronu «Əl-Qaidə»nin 2 nömrəli lideri Ebu el Hayral Masri-ni vurub. Hadisə Suriyada baş verib.\nXəbəri «Əl-Qaidə» özü də təsdiqləyir. Təşkilatın yaydığı bəyanatda el-Masri-nin qəhrəman kimi həlak olduğu, «Amerikanın növbəti cinayətinə qurban getdiyi» deyilir.\n59 yaşlı el-Masri Misirdən idi. «Əl-Qaidə»nin əsasını qoymuş Osama bin Laden-in kürəkəni olan el-Masri təşkilatın indiki lideri Ayman al-Zawahiri-dən sonra ikinci şəxs hesab edilirdi.\nABŞ rəsmilərinin yaydığı məlumata görə, el-Masri fevralın 26-da Suriyanın şimal qərbindəki İdlib şəhərində öldürülüb. O, 19 il idi axtarışda idi.


22 Noyabr 2021 10:54\n6 Şərh Baxış: 2 097\nMilli.Az virtulaz.org-a istinadən xəbər verir ki, iranlı müəllimlər 49 şəhərdə 61 aksiya keçirib. Onlar dövlət təhsil müəssisələrində işləyən müəllimlərin maaşının ölkədəki rəsmi yoxsulluq səviyyəsindən də aşağı olmasına qarşı çıxış ediblər. Təqaüdçülər 13 şəhərdə 39 dəfə küçələrə axışıb. Həkimlər oktyabr ayında təkcə Tehranda iki dəfə etiraz aksiyası keçirib.\nKonkret · 22 Noyabr 12:4062\nKaş ki · 22 Noyabr 14:3323\nİnanna · 23 Noyabr 10:3902\nAmerika ruzigarı İranı vurdu.İran amerikan ruzigarının cəngəsində)Yaradıcı olun biraz.\nAllah qulu · 22 Noyabr 23:0620\nİran güclü islam dövlətidir.Allahin nəzəri həmişə ordadır.Allah islam düşmənlərinə lənət eləsin\nİnanna · 23 Noyabr 10:3702\nİranda islam nə gəzir? İran islam dövləti deyil,o rejimin islamla əlaqəsi belə yoxdur.\nAllahın quluna · 26 Noyabr 02:0400\n27 Noyabr 22:48 18 549 Narkotikdən danışan Aqil M.Quliyev: "Bu dərddən insan qırıla bilmir"\n27 Noyabr 23:46 7 347 Tehranda "Şuşi" küçəsi oldu: İran nə demək istəyir? - FOTO\n00:33 4 095 Erotik video paylaşan müğənnidən qalmaqallı sözlər - Kimsə sizin ananız deyil - FOTO\n16:35 3 888 Yoluxanların bu günə olan statistikası\n00:01 3 820 Günün qoroskopu: Strateji məsələlərin həlli və uzunmüddətli planlaşdırma üçün münasib gündür\n11:00 3 024 Ən yaxın dostu tərəfindən bıçaqlandı, xəstəxanaya gec çatdırıldı - Onu niyə aradan götürdülər?\n11:07 2 703 Məşhur müğənni Gülbahar Şükürlünün qızıl qolbağını oğurladı: “Çantasında gördüm” - VİDEO\n25 Noyabr 09:42 35 506 Bakıda evinə gizli kamera yerləşdirən M.Abasov nələri gördü... - QONŞUNUN QIZI... - FOTO\n24 Noyabr 13:55 33 336 Bakıda tanınmış musiqiçi ilə cinsi əlaqəyə girən azyaşlı qız ŞOK FAKTLARI AÇIQLADI\n25 Noyabr 14:47 22 472 Hüseyn onu pulsuz aparan taksi sürücüsünə maşın verdi - VİDEO\n26 Noyabr 17:18 21 494 Aysel oğlunun problemini gizlədirmiş


Türkiyənin ilk pilotsuz gəmisi ULAQ SİDA nümayiş etdirildiyi dəniz nəqliyyatı sərgisində böyük marağa səbəb olub. 400 kilometr məsafədən nişan ala bilən döyüş silahlı pilotsuz dəniz gəmisi həm sahildən, həm də gəmidən idarə edilə bilər.\nİlk təlim 27 may 2021-ci ildə həyata keçirilib. “Roketsan” tərəfindən hazırlanmış lazerlə idarə olunan mərmi atılıb və hədəf tam zərbə ilə vurulub. Daha sonra o, “Roketsan” tərəfindən hazırlanmış “Atmaca” idarə olunan mərmi atışında da pilotsuz sahədə idarəetmə tapşırığını yerinə yetirib. Onun yaxın məsafədən canlı atışları da olub. Bu, şirkət tərəfindən hazırlanmış “C-Band Data Link” sistemi ilə həyata keçirilib. Bu sistem 1 il ərzində dəniz qüvvələrinə təhvil veriləcək. O, hazırkı ULAQ prototipindən iki dəfə çox yük daşıyacaq.\nSİDA-nın yerüstü, hava hücumundan müdafiə, mina əleyhinə tədbirlər və sualtı əməliyyatlarda istifadə oluna biləcəyini ifadə edən şirkət nümayəndəsi bildirib ki, bu yeni cihaz döyüşlərdə bir çox vəzifələri yerinə yetirmək üçün nəzərdə tutulmuşdur.


Azərbaycanda hansı hadisələrə görə matəm elan olunub?\nAzərbaycan dövlət müstəqilliyini bərpa edəndən bəri ölkədə səkkiz dəfə rəsmən matəm elan olunub.\nİlk matəm 1991-ci il noyabrın 20-də Azərbaycanın dövlət və hökumət adamlarını daşıyan vertolyotun Dağlıq Qarabağ ərazisində vurulması ilə bağlı elan edilib. Həmin hadisədə 20-dən çox adam həlak olub.\nİkinci matəm 1992-ci il fevralın 26-da Xocalı şəhərində törədilən qırğınla bağlıdır. Xocalıda erməni silahlı dəstələri və Rusiya ordusunun 366-cı motoatıcı alayı 613 nəfəri, o cümlədən 106 qadın, 83 uşaq, 70 qocanı öldürüb.\nüçüncü matəmə 1994-cü il martın 19-da Bakı metrosunun “20 Yanvar” stansiyasında baş verən terror aktı səbəb olub. Bu terror 14 nəfərin həyatına son qoyub.\nDördüncü matəm də yenə 1994-cü ildə və yenə Bakı metrosunda törədilən terrora görə elan edilib. 1994-cü il iyulun 3-də “Gənclik” stansiyasında partlayışda 13 nəfər həlak olub.\nBeşinci matəm də Bakı metrosunda baş verən hadisə ilə bağlıdır. 1995-ci il oktyabrın 28-də metronun “Nərimanov” və “Ulduz” stansiyaları arasında, rəsmi məlumata görə, qəza baş verib. Hadisədə 300-ə qədər adam həlak olub.\nAltıncı matəm 1995-ci il dekabrın 5-də Naxçıvan Muxtar Respublikasından Bakıya uçan təyyarə qəzaya uğrayarkən elan edilib. Həmin qəzada təyyarədə olan 81 sərnişindən 11 nəfəri həlak olub.\nYeddinci matəmə 2002-ci il oktyabrın 22-də Qazaxıstanın Aktau limanından Bakı istiqamətində üzən, Xəzər Dəniz Gəmiçiliyinə məxsus “Merkuri-2” bərəsinin batması səbəb olub. Bu qəza 42 nəfər həyatına son qoyub.\nSəkkizinci matəm Azərbaycanın üçüncü prezidenti Heydər Əliyevin vəfatı ilə bağlı olub. Heydər Əliyev 2003-cü il dekabrın 12-də dünyasını dəyişib. O zaman müasir Azərbaycan tarixində ən uzunmüddətli – 7 günlük matəm elan edilib.


Sonu ölümlü dünyada əcəlimiz çatmamış niyə ölək axı?!\nŞair həssaslığı... Bu, insanı məhv edən bir duyğudur. Türk şairi Ahmet Arhan demiş, bu duyğu "alıb alkola götürür insanı". Bu tale azmı şairimizi əlimizdən alıb?! Cahit Sıtkı Tarançı çox sevdiyim şairlərdəndir. Vaxtilə Əhməd Həmdi Tanpınar onun haqqında belə yazmışdı: "Onun alkola gedişi hamımızdan fərqli idi, sanki içində bir başqası vardı, onun susuzluğunu yanğısını yatırmaq üçün içirdi".\nBizim ədəbi cameədə də şairin içki içməyinə bir az tühaf yanaşmalar olurdu və elə indi də var. Guya içki ancaq şairlər üçünmüş. Şairin meyə aludə olmağı nədənsə toplumun diqqətini daha çox çəkir. Nə sirdirsə... Huşyarlıqdan məstanəliyə bir qədəhlik yol var. Əliağa Vahid deyirdi "biz gərək badeyi-gülguni həkimanə içək, pozmayaq rövnəqini məclisi-məstanəmizin". Şairlərin içindəki tükənməz şərab sevdası, badəpərəstlik nədən qaynaqlanır? Aşırı həssaslıq ayıq başla yaşamağı işgəncəyə çevirir - şairlərin başının bəlası budur. Onlar, sanki, bu dünyanın adamı deyillər, şərab istemal etməklə qısa müddətliyə özlərini yad hesab etdikləri bu məkandan uzaqlaşdırırlar. Qəribədir, Ahmet Arhanı alkol xəstəsi olduğu üçün əsgərliyə də aparmayıbmışlar. Özü gedib yalvarıbmış ki, məni əsgərə yollayın, lütfən!\nQaraciyər serrozu... Buna şair xəstəliyi deyirlər. Şairlərin ən zəif yeri qaraciyəridir. Türk şeirinin azman isimləri Cemal Sürrəya serrozdan öldü, Turqut Uyar serroza təslim oldu, ünlü şairimiz Adil Mirseyidin qaraciyəri içindəki bulud adamın ağırlığına dözmədi, funksiyasını itirdi... Lənkəranda yaşayan istedadlı bir şair vardı - Anar Həbiboğlu. Gənc idi. "Mən də öləcəyəm qaraciyərdən" yazdı və yazdığı başına gəldi. Deyilənlər gəldi başa... Onda mən yazmışdım:\n"Qoruya bilmədik" söyləyəcəklər,\nsonra birdəfəlik unudacaqlar.\nKiminsə ciyəri şişəcək yenə,\nSübh tezdən oyanıb yorğunluq qəhvəsi içə-içə bu yazını yazıram, neçə gündən bəri beynimdə dolaşan fikirləri yazmadan rahatlaşa bilmirəm.\nƏllərim beynimə alkol səpir,\nniyə belədir, nədən,\nBir dəfə olsun qağayıların türküsünü\nAyna elə o ayna... o ayna.\nAhmet Arhan yazır bunu. Sərxoşluq uçurumundan sağ çıxmış şair.\nBiz ağrılarımızdan xilas olmağa çalışırıq; son nəfəsəcən bizi təqib edən ağrılardan. Amma dərmanımız alkol deyil. Şərab müvəqqəti ağrıkəsici kimidir, təsiri bitincə daha öldürücü ağrılar başlayır. Huşyar ikən bunu anlayanlar xilas olur. Sonu ölümlü dünyada əcəlimiz çatmamış niyə ölək axı?! Türklər demiş, içginin çoxu zərər, azı qərardır. Arzu edək ki, həmişə şərabdan deyil, həyatın sevinclərindən xumarlanaq. Qaraciyərdən ölməyək!


İlham Əliyev zərərçəkmiş sahibkarlara üç milyon manat ayırıb - BBC News Azərbaycanca\nPrezident İlham Əliyev cümə günü Diqlas ticarət mərkəzində baş vermiş yanğından zərər çəkmiş sahibkarlara prezidentin ehtiyat fondundan ilkin olaraq üç milyon manat ayrılması haqda sərəncam imzalayıb.\nSərəncamda deyilir ki, İqtisadiyyat Nazirliyi maddi yardım göstərilmək qaydalarını üç gün müddətində təqdim etməlidir.\nImage caption "Diqlas" Ticarət Mərkəzi\n"İlkin ödənişlər gələn həftədən veriləcək"\n"İqtisadiyyat Nazirliyinin İşçi Qrupu Diqlas ticarət mərkəzində baş verən yanğında əziyyət çəkən sahibkarların qəbuluna başlayıb".\nBu barədə BBC News Azərbaycancaya İqtisadiyyat Nazirliyindən bildirilib ki, görüşdə nazirliyin tabeliyində olan qurumların nümayəndələri iştirak edir.\nQurumdan bildirilib ki, hər sahibkar fərdi qaydada qəbul edilir və indiyədək beşə yaxın sahibkar dinlənilib.\nİşçi Qrupunun görüşünə qatılan iqtisadiyyat naziri Şahin Mustafayev deyib ki, zərərçəkmişlərə ödənişlər gələn həftədən veriləcək, Azərtac bildirir.\n"Diqlas ticarət mərkəzində baş verən yanğından zərər çəkən sahibkarlar üçün aprelin ilk həftəsindən ilkin ödənişlər həyata keçiriləcək", - cənab Mustafayev söyləyib.\nNazir qeyd edib ki, zərər çəkən sahibkarlar üçün "Kapital Bank"da şəxsi hesablar yaradılacaq və ödənişlər kart vasitəsilə olacaq.\nSahibkarlarla görüşdə ümumilikdə 400-ə yaxın sahibkarın qəbul ediləcəyi gözlənilir.\nSahibkarların qəbulu mart ayının 31-ə qədər davam edəcək.\n"Zərərçəkmiş sahibkarlara güzəştli kreditlər təklif olunur"\nİqtisadiyyat naziri Şahin Mustafayev deyib ki, "yanğından zərər çəkən sahibkarlar üçün uzunmüddətli güzəştli kreditlər də təklif olunur", Azərtac yazır.\n"Diqlas"-da geyim mağazası işlədən zərərçəkmiş sahibkar Dilarə Heydərova BBC News Azərbaycancaya söyləyib ki, onlara güzəştli kreditlər veriləcəyi deyilib.\n"Mənə kredit lazım deyil, mallarımın pulunu ödəsinlər, bəs edər. Bəlkə başqalarına lazımdır", - o deyib.\nTicarət mərkəzində gəlinlik mağazası işlədən Vüsal Qarayev deyir ki, "güzəştli kreditlər onlara sərf etmir".\n"Mən nəyimi qoyub güzəştli kredit götürəcəm ki? Onsuz da evim də, maşınım da kreditdədir. Bankdan krediti nə ilə götürəcəm?", - o söyləyib.\n"Dörd-beş ay icarə haqqı alınmayacaq"\nİqtisadiyyat naziri Şahin Mustafayev bildirib ki, Bakıda yerləşən ticarət mərkəzlərinin rəhbərləri ilə görüşlər keçirilir, bir sıra ticarət mərkəzlərində boş qalmış satış yerləri zərərçəkmişlərə təqdim olunur , Azərtac bildirir.\n"Artıq bəzi konkret təkliflər var. Zərərçəkənlərdən ilk 4-5 ay ərzində ticarət mərkəzlərində icarə haqqı alınmadan şərait yaradılacaq. Sonra isə digər yerlərə nisbətən 20 faiz ucuz olmaqla icarəyə veriləcək. Biz sahibkarlara bu paketi təqdim edirik", - nazir söyləyib.\nİlham Əliyev: "Azərbaycanda sığorta sahəsində boşluqlar var"\nÇərşənbə axşamı günü Bakının Nizami Rayonu ərazisində yerləşən Diqlas ticarət mərkəzində yanğın olub.\nTəxminən 1000 kv metr ərazidə yerləşən 4 mərtəbəli Diqlas ticarət mərkəzində yüzlərlə mağaza olub.\nYanğını söndürməyə 3 helikopter və Mülki Müdafiə Qoşunlarının şəxsi heyəti də cəlb olunub.\nHadisə yerinə gələn Fövqəladə Hallar naziri Kəmaləddin Heydərov yanğının səviyyəsini "ciddi" qiymətləndirib.\nPrezident İlham Əliyev cümə axşamı Diqlas ticarət mərkəzində baş vermiş yanğınla əlaqədar keçirdiyi müşavirədə "operativ olaraq sahibkarlara maddi dəstək göstəriləcəyini" vurğulayıb.\nO, həmçinin yanğınla bağlı komissiya yaradılması haqda sərəncam verib.\nCümə axşamı sahibkarlarla görüşdə iştirak edən Prezident Administrasiyasının şöbə müdirinin müavini Hüseyn Mövsümov deyib ki, "sahibkarlara dəymiş bütün zərər dövlət tərəfindən ödənəcək".\nŞəkilin Müəllif Hüquqları BBC News Azərbaycanca BBC News Azərbaycanca\nYanğın baş verərsə nə etməli - təhlükəsizliyiniz təmin olunurmu?


Məlumatları Google formasında alfabetik olaraq avtomatik olaraq necə sıralayacaqsınız?\nNormalda, Google hesabatlarında, məlumatların əlifba sırası ilə əl ilə sıralanması üçün Sort funksiyasını tətbiq edə bilərsiniz, lakin bəzən, sütunla məlumatları avtomatik olaraq sıralayabilirsiniz. Məsələn, A sütununda əlavə edilmiş bəzi dəyişikliklər və ya yeni məlumatlar varsa, məlumatlar aşağıdakı ekran görüntüsü kimi avtomatik olaraq sıralanacaq. Google iş yerlərində bu işə necə nail ola bilərsiniz?\nFormatı olan Google sətirlərində məlumatları əlifba sırası ilə sıralayın\nMəlumatları sütunla avtomatik olaraq əlifba sırası ilə düzmək üçün aşağıdakıları edin:\n1. Bu formu daxil edin: =sort(A2:B, 1, TRUE) Sıralama nəticəsini tapmaq istədiyiniz boş bir hüceyrəyə daxil edin və sonra basın Daxil edin Açar, xüsusi məlumatlar artan sıraya görə sıralanır, ekran bax:\n1. Yuxarıdakı formada: A2: B sıralamaq istədiyiniz nömrənin nömrəsidir 1 məlumatları sıralamaq istədiyiniz sütun nömrəsini göstərir. Xahiş edirik onları ehtiyacınıza dəyişdirin.\n2. Məlumatları azalan qaydada sıralamaq istəyirsinizsə, bu formülü tətbiq edin: =sort(A2:B, 1, false) .\n2. Bundan sonra, yeni məlumatlar daxil etdiyiniz və ya sütundakı məlumatları dəyişdiyiniz zaman, məlumatlar avtomatik olaraq sıralanacaq, ekran görünüşünə baxın:\nDeryn · 3 days ago


Almeyda bu həftə “Qarabağ”la müqavilə bağlayacaq » Football-plus.az\n12 yan 16:08aktual\nCari mövsümü “qızıl dubl”la başa vurmağı hədəfləyən “Qarabağ” məqsədinə çatmaq üçün qış hazırlığına xüsusi diqqət yetirir. Təxminən biraylıq təlim-məşq toplanışında oyun planındakı problemlər həllini tapmalı, komanda güclənməlidi.\nBu mənada hələ ki Reynaldonun keçidinin rəsmiləşdiyini deyə bilərik. Qazaxıstan təmsilçisi “Aktobe” ilə başa çatan müqaviləsini yeniləməyən, dekabrda “Qarabağ”la anlaşan braziliyalı ön xətt oyunçusu hücumda Mahir Mədətov və İnnosent Emeqara ilə rəqabət aparmalı olacaq. Reynaldonun gəlişindən sonra Qurban Qurbanovnu hücum xətti ilə bağlı narahatlığı nisbətən yoluna qoyulub. Odu ki, qış fasiləsində başqa forvardın transferini gözləməyə dəyməz.\nAmma növbəti transfer olacaq, bu dəqiqdi. Yeni gələn də komandanın sabiq futbolçusudu. Əslində Riçard Almeydanın “Qarabağ”da peyda olmasının an məsələsi olduğunu uşaqdan-böyüyə hər kəs bilir. İş burasındadı ki, “Astana”dan ayrılmaq istəyən yığmamızın üzvü klub rəhbərliyinin sərt təpkisi ilə üzləşirdi. Və buna görə də transferin həlli bu günə qədər yubanmaqdadı.\nEtibarlı mənbədən əldə etdiyimiz məlumata görə, artıq tərəflər arasında danışıqlar başa çatmaq üzrədi. “Qarabağ” Riçardı, o da məxsus olduğu klubu razı salmaq üzrədi. Bu isə o deməkdi ki, Almeyda bu həftənin sonuna qədər Türkiyədə hazırlıq keçən ağdamlıların düşərgəsinə qoşulub köhnə-yeni klubuyla münasibətləri rəsmiləşdirəcək.\nAntalyada hazırlıq keçən komandaların düşərgəsinə baş çəkən yerli telekanalların əməkdaşları bir neçə gün öncə “Sabah”ı “işıqlandırmışdı”. Bu dəfə hədəfə tuş gələn “Qarabağ” olub. Son illərin dəyişməz ölkə çempionunun düşərgəsində olan “Qlobal TV”nin müxbiri fürsətdən istifadə edərək Qurban Qurbanovdan müsahibə götürməyə də imkan tapıb.\nReynaldo “Qarabağ”a qayıdır Qurban Qurbanovdan məcburi qərar Qazaxlar Riçardı azərbaycanlı yox, braziliyalı kimi təqdim etdi “Adanaspor” Reynaldoya görə “Qarabağ”a milyon ödəyəcək Reynaldo "Qarabağ"dan getdi


Şəhid övladının istəyi yerinə yetirildi XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\nCəlilabad Rayon Polis Şöbəsinin rəisi, polis polkovniki Mübariz Quliyev şəhid hərbi qulluqçu Vüqar İbadovun ailəsini ziyarət edib.\nDaxili İşlər Nazirliyindən bildirilib ki, şəhidin azyaşlı oğlu Kənan onlayn şəkildə təşkil olunan dərslərdə iştirak edə bilmək üçün yaşadığı ünvana internet xəttinin çəkilməsini xahiş edib.\nTezliklə onun istəyi yerinə yetirilib, həmin evə internet xətti çəkilib. Bundan əlavə polis rəisi şəhidin azyaşlı oğluna kompüter də hədiyyə edib.\nQeyd edək ki, Cəlilabad rayonunun Göytəpə şəhərində anadan olmuş müddətdən artıq həqiqi hərbi xidmət edən şəhid Vüqar İbadov Vətən müharibəsi başlayandan döyüşlərə qatılıb və Cəbrayıl istiqamətində gedən döyüşlərdə mərdliklə döyüşərək şəhid olub.


Belə ki, "Aztelekom" İB Şəki Telekommunikasiya Qovşağı (TKQ) tərəfindən 2013-cü ilin III rübünün tarif gəliri planına artıqlaması ilə əməl olunub. İqtisadi və texniki göstəricilərin hamısı yerinə yetirilib. Həyata keçirilən tədbirlər haqqında "Rabitə dünyası" qəzetinə açıqlama verən Şəki TKQ-nin rəisi Məhəmməd Əhmədov bildirib ki, qovşaq üzrə montaj tutumu 25737 nömrə, istifadə tutumu isə 25473 nömrədir. Onun sözlərinə görə, şəhər və kənd telefon şəbəkəsində xətlərin normada saxlanılması üçün müntəzəm olaraq işlər aparılıb. Bina və qurğuların, eləcə də rabitə vasitələrinin mühafizəsi üçün tədbirlər həyata keçirilib. Şəhər EATS-də təhlükəsizlik tam təmin olunub.\nRəisin sözlərinə görə, avadanlıqlarda və xətt qurğularında zədələnmələr baş verdiyi halda təcili olaraq zədələnmələrin aradan qaldırılması təmin edilir. EATS-lərdə olan kompressor siqnal qurğuları normal işləyir. Magistral kabellər hava təzyiqini normaya uyğun saxlayır.\nDaxil olmuş müraciətlər araşdırılır və tədbirlər görülür. Vətəndaşlardan Qovşağa və RİTN-in və "Aztelekom" İB-nin "qaynar xətt"inə olunan müraciətlər analiz olunur. Müraciətlərin yaranma səbəbləri araşdırılır, təcili tədbirlər görülür, müraciətlərin təkrar olmaması üçün əlaqədar işçilərlə söhbətlər aparılır.\nM.Əhmədov bildirib ki, rüb ərzində rayon ərazisində Tanqıt Başı adlanan ərazidə telefonlaşma işləri aparılıb. Bu məqsədlə A.Göynük kənd EATS-nin tutumu 24 № artırılıb. A.Göynük ilə Tanqıt Başı ərazisində radan avadanlığı quraşdırılıb. Eləcə də Baş Layski kənd EATS-nin tutumu daha 8 № artırılaraq Şin kəndində 1 nəfər şəhid ailəsinə telefon çəkilib.\nKiçik Dəhnə kəndində daha 181 nəfərin evinə telefon çəkilib, 512№ tutumun tam istifadəyə verilməsi yekunlaşmaq ərəfəsindədir. Rayon ərazisində olan 3 (üç) dairə seçki komissiyasına optik kabel çəkilərək 29 seçki məntəqəsində veb-kameralar qoyularaq seçki məntəqələrinin telefonlaşdırılması təmin edilib.\nRayon ərazisində genişzolaqlı rabitə xidmətinə olan ehtiyacın ödənilməsi üçün müntəzəm işlər aparılır. Cumaykənd, Aydınbulaq, Aşağı Küngüt kəndlərində DSLAM avadanlığı qoyulub, Şəkikənd və Cəfərabad kəndlərindəki DSLAM avadanlıqlarının tutumları artırılıb.\nÜmumilikdə qovşaqda 5 ədəd özəl və "Aztelekom.net" internet provayderi fəaliyyət göstərir. "Aztelekom.net" provayderinin montaj tutumu 2648 portdur. Onlardan 2585 portu abunəçilərin istifadəsindədir. Montaj olunmuş portların 97.6 %-i istifadəyə verilib. Ötən üç ay ərzində 217 port artımı olub. Özəl provayderlər ilə birlikdə genişzolaqlı rabitə avadanlıqlarına qoşulan abunəçilərin ümumi sayı 5227 nəfərdir. İyul ayında bu rəqəm 4832 olub. Üç ay ərzində 395 port artımı olub. Hal-hazırda 3 şəhər və 19 kənd EATS-də DSLAM avadanlığı istismardadır.\nRespublikanın prezidenti tərəfindən 2013-cü ilin "İnformasiya-kommunikasiya texnologiyaları ili" elan edilməsi ilə əlaqədar rabitə sisteminin genişləndirilməsi və keyfiyyətinin yaxşılaşdırılması üçün genişmiqyaslı layihə üzərində iş gedir. 4 kənddə EATS üçün bina tikilməsi nəzərdə tutulmuş, EATS olmayan bütün yaşayış məntəqələrində müvafiq EATS avadanlıqları qoyulması planlaşdırılıb. Şəhər ərazisində 2 km-dən uzaqda yerləşən paylayıcı şkafların magistral şəbəkəsinin optik kabellərlə şəhər EATS-ləri rekonstruksiya olunaraq, imkanlığı olan avadanlıqlarla əvəz olunması nəzərdə tutulub. Məsələ ilə əlaqədar genişmiqyaslı təkliflər hazırlanaraq ilkin mərhələ olaraq görüləcək işlərin həcmi müəyyənləşdirilərək hazırlanan sənədlər "Aztelekom"İB-yə təqdim olunub.


Millət vəkili Tovuzlu gənclərlə görüşüb\n14 İyul 2015 03:14\nMillət vəkili Qənirə Paşayeva Tovuzlu gənclərlə görüşüb.\nPublika.az xəbər verir ki, "Türk dövlət və toplumlarını yaxından tanıyaq" silsiləsindən təşkil olunan tədbirdə ən böyük əraziyə malik müstəqil türk dövləti Qazaxıstan haqqında maraqlı tanıtım müzakirələri aparılıb.\nQardaş Qazaxıstanla respublikamız, o biri türk respublikaları arasındakı əlaqələr barədə danışılıb. Qardaş Qazaxıstanın lideri Nursultan Nazarbayevin Azərbaycana şəxsi simpatiyasından söz açan Qənirə Paşayeva, onun qiymətli fikirlərinin yer aldığı “Qazaxıstan yolu” kitabının Azərbaycanda nəşr olunduğunu diqqətə çatdırıb, özünün Qazaxıstana səfərlərindən aldığı təəssüratları bölüşüb.\nTədbirin sonunda millət vəkili Qənirə Paşayeva başçılıq etdiyi “Avrasiya Beynəlxalq Araşdırmalar İnstitutu” İB-nin dəstəyi ilə Azərbaycan dilində nəşr edilən ünlü “Qazaxıstan yolu” kitabını tədbirdə iştirak edən gənclərə hədiyyə edib və onları oxumağa səsləyib.


30-06-2015 / 14:59\n“Bir gün informasiya texnologiyalarından istifadə etməsəniz, geridə qalmış olursunuz”.\nXeberler.az-ın “İnformasiya texnologiyaları tanınmışların həyatında” rubrikasının növbəti qonağı millət vəkili Azər Badamovdur.\n-Azər müəllim, texnologiyadan ilk dəfə nə zaman və hansı məqsədlə istifadə etmisiniz? Hansı hissləri keçirdiyinizi xatırlayırsınızmı?\n-Kompüter yaranan gündən istifadəçilərindən biriyəm. İnterneti ilk dəfə “Aztelekom” provayderi vasitəsilə əldə etmişdik və bu günə kimi də İnternetdən mütəmadi olaraq istifadə edirəm. İnternetsiz həyatımı təsəvvür edə bilmirəm. İnternet ilk dəfə yarananda insanlarda müəyyən fikirlər formalaşırdı: çoxları təhlükəli hesab edirdi, müəyyən açıqlamaların İnternet vasitəsilə verilməsi qəbuledilməz hal hesab olunurdu. Ancaq İnternet insanların həyatına girdikcə, artıq müəyyənləşdi ki, İnternet günün ən vacib parçasıdır. Qloballaşan dünyada bütün informasiya mübadiləsi İnternet vasitəsilə aparılır, sosial media İnternet üzərindən qurulub, qəzetlər də İnternet vasitəsilə çıxır. Bütün informasiya vasitələri birbaşa İnternetlə bağlıdır. Və nəticədə insanlarda İnternetlə bağlı formalaşmış ilkin təəssüratlar zaman-zaman geridə qaldı.\n-Neçə elektron poçt ünvanından istifadə edirsiniz? Mailinizi gündə neçə dəfə yoxlayırsınız?\n- İki elektron poçt ünvanım var: millət vəkili olaraq mənə məxsus olan elektron poçt ünvanımla yanaşı şəxsi mail ünvanım da mövcuddur. Elektron poçtum vasitəsilə vətəndaşlardan müraciətlər qəbul edirəm, müəyyən təşkilatlarla informasiya mübadiləsini aparıram.\n-Sükan arxasında olarkən, təbii ki, bunların heç birindən istifadə etmirəm. Başqalarına da tövsiyə edərdim ki, yolda gedərkən telefondan, planşetdən mümkün qədər istifadə etməsinlər. İnsan həyatının təhlükəsizliyi üçün bu, vacib məsələdir. İnternetin müsbət tərəfləri ilə yanaşı mənfi tərəfləri də var. İnternetdən asılı vəziyyətdə düşmək olmaz. İnternetdən müəyyən məlumatlar əldə etmək, müəyyən işlər qurmaq üçün istifadə olunmalıdır.\nSəhərdən axşama kimi, yol ilə gedərkən, yemək yediyiniz vaxt İnternetdən asılı vəziyyətdə qalmaq yolverilməzdir.\n-Cəmiyyəti İnformasiya texnologiyalarından asılı hesab edirsinizmi?\n-Bəli, bu gün cəmiyyət İnformasiya texnologiyalarından (İT) asılı vəziyyətdədir. Bu, yaxşı hal deyil. İT texnologiyalar inkişaf etdikcə uzaqları yaxınlaşdırır, yaxınları uzaqlaşdırır. Bu iki əks amil bir-birilə ayaqlaşır, birgə addımlayır. İnsan İKT-yəyaxınlaşdıqca, ətrafındakı insanları unudur və özünü yalnız virtual aləmdə görür. Amma belə olmamalıdır. İnsan real aləmi də yaddan çıxarmamalıdır. Reallıq həmişə reallıqdır, virtuala önəm verib reallığı heç vaxt geridə qoymaq olmaz.\n-Hansı sosial mediadan daha aktiv istifadə edirsiniz?\n-Facebook-un aktiv istifadəçilərindən biriyəm. Twitter-də öz şəxsi fikirlərimi bildirirəm. Facebook vasitəsilə vətəndaşların müraciətləri daxil olur və kimliyindən asılı olmayaraq bütün müraicətləri cavablandırıram. Facebook səhifəmi yalnız özüm idarə edirəm. Öz şəxsi fikirlərimi geniş kütləyə çatdırmaqda Facebook-un rolu əvəzolunmazdır. Facebook istifadəçilərinin sayının günü-gündən artdığını nəzərə alsaq, sosial medianın televiziya məkanını sıradan çıxardığını deyə bilərik.\n-Ümumiyyətlə, deputatların Facebook vasitəsilə müəyyən mövzulara münasibət bildirməsinə necə baxırsınız?\n-Təbii ki, deputat siyasət adamıdır və beynəlxalq aləmdə baş verən bütün proseslərə öz fikirlərini bildirməlidir. Facebook da, Twitter də bu fikirlərin bildirilməsi üçün münasib vasitələrdən biridir. Əgər hər bir millət vəkili, Facebook-dan, Twitter-dən aktiv istifadə edə bilirsə, mən buna yaxşı baxıram. Çünki, müasir dövrlə ayaqlaşmaq lazımdır.\n-Facebook-un imkanlarından yetərincə bəhrələnirsinizmi? Hansı kriteriyalara əsasən insanları dostluğunuza qəbul edirsiniz?\n-Facebook-da vətəndaşların müraciətlərini qəbul edirəm və öz şəxsi fikirlərimi ictimaiyyətə çatdırıram. Qruplarda yoxam. Dostluq siyahımda jurnalistlər üstünlük təşkil edir. Səhifəm hər bir vətəndaşın üzünə açıqdır, istənilən şəxs səhifəmi açıb yazdıqlarımı oxuya bilər. Jurnalistlərə müsahibə verəndə də Facebook-dan istifadə edirəm.\n-Sosial şəbəkələrdə etik davranışları pozanlara münasibətiniz.\n-Çox təəssüflər olsun ki, bəzi insanlar sosial şəbəkələrdən düzgün istifadə etmir. Etik normalara, qaydalara əməl etməmək müəyyən ziddiyyətlərin yaranmasına gətirib çıxarır. Facebook-dan düzgün qaydada istifadə etməmək hətta ailələrin dağılmasına gətirib çıxarır. İnsanlar virtual aləmdə başqaları ilə qeyri-ciddi məqsədlərlə tanış olur və bu da cəmiyyətdə sosial şəbəkələr haqqında mənfi rəy formalaşdırır. Sosial şəbəkələrdən bu cür istifadənin tamamilə əleyhinəyəm, faydalı şəkildə istifadə etmək lazımdır.\n-Saytların şərh bölməsində vətəndaşların müxtəlif məsələlərə sərbəst şəkildə rəy bildirməsinə münasibətiniz.\n-Cəmiyyətin üstünlüyü ondadır ki, İnternet media üzərində nəzarət yoxdur.Hər bir vətəndaş sərbəst şəkildə öz fikrini yayımlaya bilər. Sosial şəbəkələrdə paylaşılan, eləcə də saytların şərh bölmələrində vətəndaşların sərbəst şəkildə fikirlərini bildirməsinə müsbət baxıram. Xüsusilə də, millət vəkilləri üçün bu vacibdir. Hər hansı vətəndaş millət vəkilinin verdiyi müsahibəyə rəy bildirirsə, bu normal qəbul olunmalıdır. Amma yenə də bu vəziyyətdən sui-istifadə edənlərin olduğu da bəllidir, saxta profillər mövcuddur. Saxta profillər vasitəsilə müəyyən rəsmilərin, insanların adından çıxış edirlər və həmin şəxslərin də bundan xəbəri olmur. Ona görə , bu cür hallar gələcəkdə qanunla tənzimlənməlidir. Heç kim qanundan kənarda qaldığını düşünməməlidri. Cəmiyyət təmiz olmalıdır.\n-Məktublaşma vasitələrindən, WhatsApp, Skype-dan istifadə edirsinizmi?\n-Hər ikisindən istifadə edirəm. Skype vasitəsilə uzaqda yaşayan qohumlarımla canlı bağlantı yaradıram. Şəxsi yazışmalarımı WhatsApp vasitəsilə də həyata keçirirəm.\n-Mobil İnternetin qiyməti və keyfiyyəti sizi qane edirmi?\n-Azercell istifadəçisiyəm və demək olar ki, hər yerdə mobil İnternetdən istifadə edirəm. İnternetə qoşulmaq bizim inkişafımızın göstəricisidir. Dövlətimizin də məqsədi budur ki, elektron hökumət yaradaq və vətəndaşlarımız hər yerdə genişzolaqlı İnternetdən istifadə edə bilsinlər.\nTəsadüfi deyil ki, 2013 –cü il İKT ili elan olundu və bu sahədə bir sıra proqramlar həyata keçirildi. Azərbaycan ilk telekommunikasiya peykini - "Azerspace-1"i orbitə çıxardı və kosmik fəzaya malik oldu. Hazırda bu peykdəm həm İnternet təminatında, informasiya kommunikasiya texnologiyaları (İKT) sahəsində əlaqələrin yaradılmasında, televiziya verilişlərinin ötürülməsində istifadə olunur və gəlir əldə olunur. Dünyada inkişaf etmiş ölkə İKT-nin inkişaf səviyyəsinə görə müəyyənləşdirilir.\nDüşünürəm ki, həyata keçirilən tədbirlər nəticəsində Azərbaycanda vətəndaşların genişzolaqlı İnternetlə təmin olunması yüksək səviyyədə inkişaf edib. Bu gün Azərbaycan MDB məkanında genişzolaqlı İnternetin təminatına görə birinci yerdədir.\n-Xaricdə səfərdə olarkən Rominq xidmətindən istifadə edirsinizmi?\n-Rominq xidmətinin qiyməti baha olsa da, bəli istifadə edirəm. Harada olmağımızdan asılı olmayaraq millət vəkiliyik və həmişə əlçatan olmalıyıq. Ona görə də Rominq xidməti telefonumda həmişə açıqdır.\n-İKT-dən gündəlik həyatınızda necə istifadə edirsiniz? Bu texnologiyalar işinizi asanlaşdırırmı?\n-İKT insan həyatında rahatlığın təmin olunmasında mühüm amilə çevrilib. Azərbaycan elektron hökumət quruculuğu, vətəndaşların müraciətlərinin elektron qaydada edilməsi, müəyyən dövlət idarələri , qurumlarla elektron şəkildə əlaqə saxlanılması , məktubların elektron qaydada göndərilməsi və s. bütün bunlar insanların həyatını asanlaşdırmağa xidmət edir. Gündəlik həyatımda elektron poçt ünvanından istifadə edərək məktublar alıram, cavablandırıram , eləcə də informasiya mübadiləsində iştirak edirəm. Bu da işimi xeyli asanlaşdırır. İKT olmadan həyatımı təsəvvür edə bilmirəm. Dünyada baş verən bütün dəyişikliklərdən məlumatlı olmaq üçün İKT xüsusən də siyasətçilər üçün böyük rola malikdir. İnformasiya texnologiyalarından bir gün istifadə etməsəniz, geridə qalmış olursunuz.